Mogok Hawikom Thihnak Konglam He Pehtlai In Chin Mi Ralzaam Hna Ruah Awk\nMogok leiah tlangval pahnih 2, an nunnak aliam mi hna kong he pehtlaihin, kan chin u nau Mizoram ah ralzaam mi pawl hna theih awk ah an tuanbia tawite in kan vun ttial nak kha a si.\nMogok lei tlangval pahnih hna cu Min Aung Hlaing le a ralkap hna nih Myanmar uk nak phunglo ning i an uk mi cu an thin hung ngai ngai, sihmanhselaw zei ti awk le tuah khawh zong an nei bik hlei tung lo.\nThin hun ngai ko zong ah hawikom pahnih hna cu ralkap hna uk nak doh i lamzawh le sandahpiah tilo cu ram caah ti khawh an neihlo cu pawi an ti ngai.\nNikhat cu hawikom hna pahnih lakah pakhat zawk cu sandahpiah lamzawhnak ah kal an timh cuahmah lio ko khin a nu nih ka fa aw tu ni cu lamzawhnak ah kal duh hlah tiah a thloh len ko. sihmanhselaw cu tlangval pa nih cun ka nu aw zei ruangah ko khin hme kal cu na awih lo i na lung siarem lo ngai hnga tiah a hal? a nu nih cun ka fa pa tu ni cu e na kal lo ah a ttha deuh ko hnga zahan zan ka mang mui a ttha lo tuk i na kal hrim cun poipang na tuar hrim ko ka zumh e tiah a ti.\nTlangval nih a nu bia a leh nak cu, ka nu aw kei nih hin kan ram ca hrimah thil ttha zei hman tuah khawh mi le santlai nak zeihman ka nei ttunglo, lamzawh le sandahpiah nak i kal lawng hi peih ka tuah khawh ve mi le ti khawh ve mi a si ko cu. mah cu ruangah kan ram caah tiin ka tuah khawhmi tawk tuah ve dingin lamzawhnak cun ka kal a herh hrim ko e tiah a chim.\nTlangval pa nih a chim chap mi cu, kan chungkhar nihmaw leng hrimah chuak la ci a ttihnung tuk an ti si ko zong ah, zeitin hme leng kan chuah lo i lamzawhnak ah maw ho hmanh kan kal ttunglo a si cun zei tik khin dah Democracy cu kan hmuh khawh ne hnga tiah a ti. Vulei ral bawi maw ram bawi um tteuh ko hmanh hna selaw, kan ram caah tuah khoh mi le ti khoh mi an nei hlei cuang lo nangma le kei mah a ram mi ti dah lo nih cun.\nMyanmar Junta hna nih cun mino duhnung cuahmah lio ko zong khi zei rello in a kah thluah mah ko. Sihmanhselaw, nangmah le keimah nih hriamnam kar zongah ralkap hna cu kan doh hrim a hau ko.Ralkap ttih ruangah kan ram kan zam tak viar cun zei tin ko hme Democracy cu kan hmuh khawh ne la. na ruat ve bal maw?\nBe the first to comment on "Mogok Hawikom Thihnak Konglam He Pehtlai In Chin Mi Ralzaam Hna Ruah Awk"


Hmaizarh cu tangkop phak hlan ah Rung Lian Ceu Cu Ukling nih a tei hrimhrim lai ka zumh – Zion Tlang Media\nHmaizarh cu tangkop phak hlan ah Rung Lian Ceu Cu Ukling nih a tei hrimhrim lai ka zumh\nJanuary 10, 2020 admin Chin\nRung Lian Ceu hi paih phun tam ngai a thiam ko nain kehlei vangkhen lawng hi a miteinak kuat a si. Cucu fawi tuk in ai phet khawh ding Ukling nih a theih tuk cang. Hi ruang ah 2017 ah khan Ukling a liang ilh buin minute 25 chung ah Runglian nih a rak tengh khawh lo kha a si. Tangkop ah cun dawh ngai in a tei ko. Hmaizarh cu tangkop phak hlan ah Ukling nih a tei hrimhrim lai ka zumh. A ngiar nak sau tuk cang, a ngamh tuk fawn tikah kei cu 💯 bak Ukling ka zumh. Credit: Salai Lungthli Tum.\nIran nih Iraq i American ralkap pawl an umnak inn le lo a kah ko hna nain, minung a thimi an um lo, cun Iran zong hi “a thawngpang a dai deuh ngaingai cang” tiah Trump nih a chim. WASHINGTON — Tehran nih Iraq ah a ummi Amerian ralkap pawl missile in a kah hnanak a ruang cu an general an thahpiak hna ruangah telrul a cham hna bia a si i, hi piin cun American ralkap hi kan kap chap ti lai lo, a donghnak a si ko lai, tiah Tehran lei nih an chim hnuin, a tu bantukin Trump zong nih Iran he raltho lo dingin bia a paunak zong hi a si.\nA tu bantukin Iran daih lei a panh hi party dihlak kan lungre a theihmi kongah thiltha ngai a si ko, cun vawleipi ca zong ah a thami a si, tiah White House i Live in bia a chimnak ah Trump nih a chim. Kan hnung zarh i American nih Iran ralbawi drone in an thah ruangah Iran nih lehrulhnak a tuah colh i, nizan ah khan Iraq i Americal airbase pahnih cun missile in a kah colh ve hna. Cu ti a kah hna a thaizing bakah a tu bantukin Trump nih bia a chimmi hi a si. Airbase an kahnak ah a thimi an um hraw lo.\nGeneral Suleimani an thahpiak hna ruang i teirul cham an duh ruangah a tu bantukin missile in an kah hna hi a si ko caah, hi missile kahnak vial lawng hin an karlak i ernak hi a dong kho mi a si, tiin a chuekhat mithiamsang pawl nih an hmuhchung nih a si. Cun anmah Iran lei hrimhrim zong nih missile kahmi vial hin kan donghter ko cang lai, tiin Mohammad Javad Zarif (Iran foreign minister) nih a chim.\nAmahbelte cu, a tu lawlawse (for the time being) ah an i tithiamlonak hi dong ta ko rih hmanh sehlaw, ni le thla a hung rauh in cun an i hmuthiam thai lai cu kan zum kho lo, tiin a cheukhat nih an chim ve. Middile East ah hin Iran nih mithalo phu tampi ai ngeih hna caah, cu hna pawl nih cun American siseh, Israel, Saudi Arabia heiti bantuk American a hawile pawl hi hnahnawh an pek peng ko rih hna lai i, a bikin American ah cyberstrike an tuah khawhmi a si.\nKan geneal Suleimani an kan thahpiak hnu hrimhrim in cun, Americans pawl hi Middile East in thawl viar kan i tim hna lai, tiah Iran President Hassan nih a chim. Tutan missile in ka dohmi hna hi a donghnak a si awk a si lo. Kan i tinh taktak mi cu, Middle East in American muisam lenter ti lo hi a si, tiin “America ah thihnak tlung ko sseh! Israel ah thihnak tlung ko seh! Tiin a aumi mipi le Muslim tlangbawi pawl lakah an supreme leader Khamenei nih a chim.\nGeneral Suleimani an thahmi vial lawng hin a dih lai lo, Iraq ah ummi American ralkap minung 5,000 hi an dihlak in dawi viar an duh hna. President George W. Bush nih Iraq doh dingin nawl a chuahnak in kum 17 hnu ah, Iraq i American base pawl hi Pentagon nih sungh dingah ai ruah pah cang mi an si. General Suleimani Drone in kah dingin nawl a pek hnu ah tuzing ceu hi Trump nih mipi sinah fiangin bia a chim a si. Hi kongah tweeter hna ah cun biaka chun a chim len ko nain, official ngaingai in a chim theng rih lo.\nTutiang i president Trump nih a chimmi bia zoh tiah ai ralchanhmi le a fianglo mi tete an um. Cuhlan a chim bangin ral a thawhter taktak sual ah cun, cucu War Crime ah chiahpiak a si sual lai caah, Iran i cultural site (hlan thilri an chiahnak) pawl tu ka kah lai, tiin Trump hi a bia an letter mi a si. Iraq i American ralkap tampi a thattu ah hin general Suleimani hi tuanvo a ngeibiktu a si, ti a va si ko hmanh ah, tutan i hriam le naam heh a pawh i kahdohnak tuah ai timhmi kongah mipi theihin a ruang thitha in a chimmi a um fawn lo. Naicikua i American embassy le airbase pahnih a kah hna ruangah lehrulhnak tuah a duh le si, a timi an um bangin, “cuhlan i a puarthaunak vialte ruangah pei kah a timh cu a si ko cu” tiin a ti mi zong an um len ve.\nDrone strike an tuahmi kong zongah biafiang a umlo khan in Democrats lei nih an hmuh ve caah, biahalnak an tuah len. House dihlak le Senate dihlak ah hi kong hi chimceih dingin Gina Hasel, CIA director, le a dang administration officials pawl ton an i tim. President Trump nih phung nih a ngeihmi tang te ah a nawlngeihnak a hman i, 2002 i President Bush kutah Congress nih nawlngeihnak an pekmi phung zulh in mah le mah (ram) kilven duh ah hi bantuk cawlcanghnak hi tuah khawhnak nawl ai ngeihmi a si, tiah White House nih a chim. Iran he raltho dingin President nih nawlngeihnak a ngeihmi hun rengh dingin House ah vote ka thlirter hna lai, tiah Speaker Nancy Pelosi nih a chim. Asinain cu bantuk khuakhan cu Republican nih an ukmi Senate nih an cohlanpiak bal lai lo, Trump chinchin nih cun naisai.\nIran he ralthawh lo dingin a cheukhat Democrats nih cun Trump cu thazang an pek taktak ko. Tawlrel awk thalo lakin ralpi hna a thawh sual lai caah, an kaphnih ning tein buainak hi hrial hna sehlaw a thabik ko. Ralthawh kan duhlo, tiin Iran lei zong nih an chim cang ko i, lungtak a si le si lo kan hneksak hna caan a si. Trump nih hin kaphnih biaruahtinak in karhlan i, kan thazang nganbik hi kan ralthazang a si lo i, vawleipi huap in mi kan hruai khawhnak (leadership) thazang a si hi Trump nih hun thei peng sehlaw kan duh, tiah Senator Jeff Merkley of Orrgon nih a chim.\nBuainak karhter lo dingin kan duhpiak ko. Kannih cu a thawngdeuhmi kan si bangin, zeitik can paoh hnung kan tolh kho, cun hmai zong kan fong kho ko i, a herh a si ah cun hmunhma le caan zong duh paoh in ai thim kho kan si. Kan President zong nih hin buaibainak hi hrial a duh ve ko lai, ti ka zumh. Amerian nunnak le a duhnak kilven dingah thatein ai timlam pengmi President a si, tiah Senator Mitch McConnell of Kentucky – Repulican leader nih a chim.\nGeneral Suleimani hi Iran duh zawngin Middle East a muisam remhtu dingin Iran nih an thlahmi le an i bochan taktakmi ralbawi a si. Shiite thazang hi Iraq, Syria, Lebanon le Yemen ah dirh a duh caah, hi ram pawl ah hin heh tiah ral a thawhtertu ralbawi ngan a si. Cun, Iraq i ral an tuk cingling i American ralkap minung 600 lenglo nunnak a laktu raldohnak kha hi general pa nih a kutritmi lawngte an si. Dec. 27 i rocket in Iraq i American base an kah ruangah American minung pakhat a thih zong kha hi pa kutneh a si, tiin American officials nih an zumhbikmi a si. Iraq ah hi general pa hi ai choklet ngai i, American minung tampi that dingin ai timhlamh lio ah an thah hi a si, tiah an chim.\nTrump nih office a hun co le cangka Iran hi US i a ral nganbik in a hun hmuh colh ve. Obama nih a kutritmi nuclear deal pi zong cu a hun chuahtak vurmar colh. Iran he biaruahtinak tuah dingin keimah lei ka cawlcang hmasa lai, a ti ko nain, Iran lei tu nih Obama he lungtlinnak an tuahmi hmangin a nuclear thazang cu a hun tuahtamh lehlam. New York Times\nPrevious Post:Tahtlang Khuami Pu Keptu Cu Tawlre Cin Ruangah Tahtlang Khuabawipa Nih Cozah Sin An Report Hnu Ah CNA Sinah A Report Than I An Tleih\nNext Post:2020 Thimnak: Minung Maw Kan Zoh Lai Party?


London Winter – welcome!\nTag: London Winter\nLife in London #4 – Bus cung khuaruah\nLondon khuasik (Winter) aa thawkka nikhua hi ka uar ngai nak cu Hakha a ka theihter tuk caah a si. A nikhua rim khi mi lung a hliphlau ter tuk ka ti. Ka ngakchiat lio Hakha i khuasik zingka tution in ttin lei, ni tlan aa thawk hnik ka, dap tete an ti thluahmah, mi inn chak in meh kio rim hnimh pah, mah hi kaa thei peng. Ngaihchiat ngaih khi si lo in ruahtthan i a nuammi bantuk ngaih khi a si. November thla dih lai, December thla thawkka i ka lung a lengmi vial te a tlau dih. Inn ah rak ttin cang dawh a si, tukum a tangmi zarh tlawmpal te chung ah ca hmai 50 leng ap ding kaa ba rih nain ka lung aa nuam ngai.\nKa hawi le belte pakhat hnu pakhat an tlung thluahmah, hmai kum ah a kai rih ding pawl zong khual a tlawng, asilole, inn ah an ttin hna. Thlahnak zaanriah, thlahnak coffee, thlahnak tonnak a phunphun a tam ngai. I tthen le i thlah hi a hlan tluk in ngaihchia a si ti lo, lungfak zong a si ti lem lo. Phaisa le passport loin tan khawh lomi ramri nih cun mi tampi cu an kan donh rih ko, nain a hlan nak in cun itlawnkai cu a fawi deuh hrimhrim ko.\nThe Shan State, Burmese restaurant\nTu semester ah ka degree program he aa pehtlai bak lomi ka lakmi cu English Literature class a si. Cauk pakhat kan rel poah ah a ttialtu (a thi rih lomi an si ahcun) an kan sawm piak. Sawmmi khi phaisa tam an pe hna hnga maw ti ka ruat ngai, ka hawi nu pakhat nih cun an pek bak ko hna lai tiah a ruah i ka zumh ngai. Atu mah ka ttial pah ahhin ziah kan lecturer nu ka hal ko hnga lo ti ka ruat. Cu lo ah cun, SOAS an cachimh dan hi keimah hmuh tawk ahcun, hawi hlei tampi ttha a si lem lo, brand deuh khi ka lawh ter.\nRussell Square – sianginn tlai ter tawn tu lamtan\nNorway kan sianginn hi vawlei cungah cun a min hngalh theng lomi si <sorry>, SOAS cu mi tam deuh nih hngalhmi a si. Nain, keimah cawnmi program he pehtlai in keimah pumpak hmuh ning ah cun ca chimh dan quality aa dang bak lo. Undergraduate cu aa dang deuh ko, Norway lei hi ka theih tawk ah tutorial a tlawm deuh. Nain postgraduate ah cun aa lo ngai, Norway sianginn kha cachimh man a um lo i SOAS hi a man a fah tuk lawng khi a si ko. Cauk belte cu tampi an ngei i Nichuahlei (Asia), Middle-East le Africa cawnnak le holh a uarmi ca hrim ahcun a ttha tuk.\nPhaisa liam hau loin sianghleirun kai khawhnak ram ah a ummi si hlah ning law keimah tein sianginn ka kai ter kho lai ti ka zum lo. Atu tiang nu le pa nih bawmh rihmi ka si. Nai USA ka kal ah ka hawi le rianttuan buin sianginn a kaimi ka hmuh hna ah ka upat hna ning hi. Ka lung zong a fim dih deng. Kei rianttuan pah in cun anmah bantuk in ca ka chei lai ka zum lo. Pathian nih ka zia a theih i Norway ah a ka kuatmi a rak si ko rua khah. Mah zong nih in Pathian ka uarnak a karh ter chinchin.\nPosted on December 20, 2016 September 14, 2017 by myborspPosted in Hmuhton (Open Diary)Tagged Life in London, London WinterLeave a comment


Ralkap Nih Minung 40 An Thah Hna I Kum Tling Lo Zong An I Tel Hna - Chin Eleven News\nJuly thla chung lawngah kum 14 minung he telh in minung 40 bak kawni khua chungah thahnak a chuak kho nain ralhrang lei nih thawng an than duh lo tiah Myanmar now nih a tar.\nKani ramchung tongpok khua pawng ramtang ah kumm 14 hnakchiapa tel in minung 12 aruak cu hmuh asi than mah ruakhna hi faktukin vuak le hrem an si theih hnu ah an thah mi hna an si.Mithi ruak cu july 30 ahkhan an tawm tawm in hmuh an si.\nJuly 26 le 27 ah ralhrangbu hna cu kani ramchung tongpok khua hrawngah an rak phan i khuachung mi thenkhat an tlai hna i an kal pi hna, an kalpi hnu a nikhat niah khua mi nih an kawl hna hnu ah mahti ruak a tawm tawm i an hmuh asi tiah khuachung mi khat nih a chim.\nRuak pawl cu tawngh ngam an si ti lo i an phing dik i an rim zawng thu tuk cang july 26 le 27 i thahmi an si caah an ruak cu a rawk dik cang ruak pawngah mei an duah i ruak Dead body pawl cu palastic in an khuh dik hna tiah khuami pakhat nih a chim.\nAthi mi pawl cu pa lawng te an si i khutun khua in pa2, tayakhua in kum 14 pa te he telh in pa 7,kani khua in pa 3 an si hna.Myanmar Now


Esther Dawt Chin Sung hi:A rak hrinthan loh hite’mah hi nan thei ve cang maw. – Lai Lungrawn Post\nEsther Dawt Chin Sung hi:A rak hrinthan loh hite’mah hi nan thei ve cang maw.\nNovember 2, 2020 November 2, 2020 admin Myanmar News\nEsther hi khrihfa a si nainA hrinthan loh.Zei ruang ah Love song a sa mi paoh cu Pathian thei lo mi Thlarau a ngei lo mi an si dih.Cu theih le fian nan herh ah cun bible cacang kan pek hna lai.\nMinthan paoh le Rum le ngeih paoh zong hi Pathian nih a cawi san mi ah ruat dih hna hlah uh,Jesuh nih Mirum pawl a sik lengmang mi hna kha teh,Pathian nih rum nak a pek mi hna ah maw nan ruah Pathian bia cu kan tuah mi paoh kan hmuh lai,Ca na zuam ah cun ca na thiam lai,Pumh zong hngal lo Thlacam zong hngal lo in Rian tuan na rum ve ko lai,Idol ah i zuam Winner ngah law na min thang ve ko lai,Sual nak phun kip tuah pah zong in Pathian pathian tiah au kho dih si.\nKhrihfa si nak in Pathian fa si tu hi a bia pi deuh,esther nih cun Pathian nak in Vawlei kha pakhat nak ah a chiah caah,A nun cu sivangh nak in a khat te lai Thalrau ngeih lo in Rum le Minthan cu Chim hau lo in an mah pumpak ah an theih te lai ii a thei par a lang te lai.A tang lei zong hi relchap ko theihtlei kong an si.\nDr. Lian Hmung Sakhong Nih Mipi Sinah Nawlnak Bia A Tial Taktak Cang.\nNAWLNAK BIA; U le nau miphun hawi hna: (1) Kan ram le kan miphun caah rian kan ttuannak ah, keimah pumpak in si seh, CNF min in si seh, tha nan kan pek, nan kan bawmh, thla nan kan cam piak i, kaa lawm tuk hringhran. Pathian nih thluachuah in pe cio ko hna seh. (2) Kan mah cu, kan miphun zalawnnak le kan ram luatnak cah Democracy, Federal le Self-determination a au pi mi kan si. Hi kan au pi mi hi, kanmah Chin miphun long si lo in, Kawlram chung ah a um mi miphun vialte le mipi tam deuh nih an duh cio mi asi. Political party tam deuh zong nih an duh i an au pi cio mi asi ko.\n(3) Kanmah CNF cu miphun le ram cah rian attuan mi aho poh: pumpak in siseh, party zong in siseh ram le miphun cah rian kan ttuan tti lai ti lai tiah ca kan chuah cang. Asi nan aho party hmanh election ah kan ttanh hlei lai lo, neutral in kan um lai tiah statement kan chuah mi nan rak hmuh cio ko lai. (4) CNF nih ca kan chuah mi statement chung ah khan CNF upa nih hlan lio te in nihin ni tiang kan chim mi bia, azapi si lo in atanbul long lak in, nanmah duhnak te long nan kan chuah piak lai lo, ti zong in kan nin nawl cang hna. (5) Cu cah, keimah ka chim mi bia si seh, CNF upa dang an chim mi bia si seh, abultan long lak in, political campaign cah nan kan hman piak nak hnga lo kan nawl hna. (24-October-2020). Credit: Dr. Lian Hmung Sakhong\nRelchap; NLD MP Chin an si ko kan ti lengmang i Chinram i a minung cu Chin an si taktak ko nain an nawlngeihnak cu Kawl an si. NCA biaruahnak ah teinak a hmu lomi Party tel khawh a si lo tiah Daw Suh nih a van ti tikah Chin a si ko mi NLD kan MP pawl cu ziah an thutter kun hna lo? NLD kan MP cu Chin an si tak khe tung? A minung kha Chin MP an si ko nain Chin aiawhtu MP an silo caah Chin an si nain Kawl nawlngeihnak tangah an thu dir ti a lang. Nai Media biaruahnak zongah cunglei nih an sianh hna lo caah anmah nawl in tuah awk le that lo tikah NLD pawl cu pakhat hmanh an mui a de lo cu mu.\nChinram kan MP pawl NLD khi Chin an si ko nain Chin aiawh thutnak ah an thutter hna khi ruah ngai awk a si cang lo maw? Miphun tling kan si venak a langhnak dingah NCA biaruahnak ah Chin miphun aiawhtu Chin MP thu ve cang seh ti kan duh. Tulio ah Naypitaw ah Chin kan palai(NLD) pawl Pu Siangawr Vanhnin, Pu Ngun Hei le Pu Joseph Hniar Uk hi zeidah an tuah hnga? Ziah an thawngpang a daidup ko? Chinram caah zeidah an va chimrel i zeidah an kan tuahpiak? Ziah mipi sinah an langh bal lo? Democracy tangah thimnak phunhnih a um i derect le indirect ti a si.\nCucaah tilio MP khi mipi kan aiawhtu le kan palai caah kha nangmah nih kan chimhpiak tiah thimmi an si nain mipi sinah an lang bal lo, MP vialte thimnak an petu hna khua hmanh nan phan than bal ti lo? MP sinak hi i uarpi ding silo in mipi caah chimrelpiaktu ka si timi lungput he an thlahtu le a ai na awhpiakmi minung hna he ruahnak i cheuh lengmang kan hau ti hi kan philhpiak hlah uh. MP nan si cangka in Tender lawng bawh ti hlah uh. Mipi he i hla ti hlah uh. Zei Party nih MP nan va tlin zongah Mipi aiawhtu ah thimmi ka si caah Mipi he naihiam tein biaruahnak tuah lengmang ka hau i anmah duhmi chimrelpiak ka rian a si ti kha philh sawh ti hlah uh.\nKawl nih Chinram cu a lungtak in a dawt kho lai lo caah biachahnak pakhat a tuah or aa palh sual ruangah a tuartu Chinmi kan si lai. Midang caah zawnruahnak tel loin biachah cu a fawite caah kan ngaichiatnak a chuahpitu tampi a um i kan ton cangmi hmanh a um. Kan biaknam zaa a long lo kan ti lengmang mi hi zoh tuah u sihlaw Kawlram thimnak pi cu Khrihfa pumh ni thengte ah tuah a si pinah home Crusade tuahmi hma h thong an thlak hna i pumh an khamh nain ramkhel kong belte ah cun a za lengin an i but dih. COVID 19 hi kan biaknak hnursuannak tatics pakhat ah an hman cang hi kan fian ngai a hau. Credit: Salai Pa Thawng\nBy:Salai Lung Thli Tum’Saya Robin nih Pu Ngunvung khi lungmit lak tengh kho ve seh.


AA Bawi Thun Myat Niang Nupi Fale Ramthumnak Ah An Kal Lai – Chin 11 News\nAA Bawi Thun Myat Niang Nupi Fale Ramthumnak Ah An Kal Lai\nPosted By: Chin News December 19, 2019\nAA ralkap bawi Thun Myat Naing nupi fale cu UNHCR in ramthumnak ah an kal lai. AA hriamtlai an bawibik Boyoke Thun Myat Naing le a nupi fale hna cu UNHCR tawlrelnak in ramthumnak ah a kal ding an si tiah theih a si.\nAA hriamtlai an bawi Thun Myat Naing i a nupi Hnin Zar Phyo le a fapa kum khat tling lo, a fanu kum 9 hna cu Thailand ram Chaing Mai khuapi ah December 6, 2019 ah khan Thailand immigration nih an rak tlaih hna.\nKawlram ah kuat an rak timh hna nain an rak i let than. A tu ahcun UNHCR ah an case kuat piak an si cang i US silole Canada ah kal ding in timhtuah piak an si tiah Thailand immigration nih an chim.\nAn nunnak a himnak ding caah nuhrin covo phu hna zong nih biatak tein an bawmh hna. Kawlram ah kuat ahcun Kawl ralkap kut ah a um ding an si ruang ah Thailand cozah nih Kawlram ah kua loin UNHCR he tu an pehtleihter hna. UNHCR nih an tawlrel cuahmah lio a si i a tu hi immigration lockup ahcun an um rih ko.


Messi cu 'Barcelona chuahtak ka siang lo' tiin a ṭap - THE CHIN EXPRESS\nMessi cu ‘Barcelona chuahtak ka siang lo’ tiin a ṭap\nVawlei cung bawlung chuih thiam bik laksawng Ballon d’Or voi 6 (tambik) a ngahmi Lionel Messi cu Barcelona FC in a chuak ding si cang caah mitthli hul har in a ṭap ruangmang.\nMessi, kum 34 cu Barcelona club lawngah a chuih pengmi si. Kum 21 chung bak a chuihnak si caah…. nizaan ah media sin thawngthanhnak a tuah i chuahtak a sian lonak kong a chim cu mi fanau pa a ṭap ruangmang ko… a mawh ve hrim lo.\nMessi cu PSG ah a lut kho men\nMessi nih, “PSG ah ka lut te kho men, nain atutiang ahcun a fiang taktak rih lo. Barca nih ka sachoh tat-ṭan ṭu lo dingin thawng a thanh hnu in club tampi nih an ka fuh cio i atutiang ahcun zei club ah dah ka luhte lai ti kai sungphiat rih lo. Club tampi he kan i ceih cuahmah liopi si.\n“Zei bantuk club ah ka va luh hmanh ah Barca he aa phomh te ding club asi lai ti cu a fiang ko.\nVawlei cung bawlung chuihthiam vialte lakah Ballon d’Or tambik (6) ngahmi Messi\n“Barca chuahtak cu ka duh hrim lo, nain chuah lo awk ṭha lo. Cun kei cu ka chuih fatin tei peng ka duh. Hihi ka lungput asi. Tei peng ka duh.\n“Ka hnu zarh ah Neymar le Angel Di Maria tiin PSG zaanglek pawl he hman kan i thlak caah ‘PSG ah ai ṭhial hnik’ an ka timi kha cu an i capo mi asi.\n“Barca ah chuih rih dingin ka tuah khawhmi paoh ka tuah dih ko. Chuahtak ka siang hrim lo.\n“Barca cu ka tlaihchan tukmi club asi caah chuahtak ka siang lo i atu bantuk dirhmun ka phak cu ka ngaihchia tuk hringhran. Chuahtak a hau te lai ti hi ka rak ruat bal lo. Zei tik hmanh ah lih ka chim bal lo. Ni kum ahcun chuah ka duh ko, tu kum cu chuah ka duh lo. Mah ruang cun ka ngaihchia tuk.\nKa lahkhah acheu ka zuk ulaw Barca ah ka umter rih ko u\n“Barca president Joan Laporta nih Barca club nih tangka leiba kan ngeih caah Messi sachoh tat-ṭan kan ṭu kho lai lo… a timi hi asi kho lomi si. Barca nih leiba a ngeih khawhnak lam um lo. LaLiga caah tangka hman an duh lo i si.\n“Barca ah um rih dingin ka si khawh chungin kai zuam nain a sinpi hlei lo. Ka lahkhah acheu in ka zuk ulaw Barca ah ka umter rih ko uh ka ti hna nain Barca nih zeihmanh an ka let duh lo. A lahkhah 30% ṭhumh dingin kan hal nain a duh lo an timi kha an lih lawngte si. Zeihmanh an ka hal lo. LaLiga ah tangka hman an duh lo caah si,” ati.\nMessi cu June 30 ahkhan Barca he an sachoh a dih cang.\nMessi nih, “Ka lahkhah acheu in ka zuk ulaw Barca ah kum 5 chung ka umter rih ko uh….” ati ko hna nain Barca nih a hmuhmi tangka nakin a zaanglek pawl thlahlawh a pekmi hna hi 110% ding asi caah aa kaih hlei lo. Barca nih kum 2019-20 ahkhan LaLiga caah tangka €600 million lawng a hman. A ra laimi season lebang ahcun €200m lawng hman a timh. Liamcia Messi sachoh ah bonus telh loin lahkhah bak lawngah €70m pek ding ti asi. Cucaah Barca sipuaizi caah aa kaih ti lo.\nMessi: Tu kum hi ka caah a har bik\nMessi nih social media ah, “Phun dang deuh in chuah thiam si sehlaw ka va duh dah. Barca ah chuih rih dingin ka tuah khawhmi paoh ka tuah ko nain a sinpi kho lo.\n“Barca ah kum tampi chung ka chuih ṭimi nan dihlak cungah ka lawm tuk hringhran. Thazaang a kan petu mipi zong nih nan si khawh chungin nan ka dawt caah ka si khawh chungin nan lungtlinter kai rak zuam peng ve. Mah angki caah hin ka sinak dihlak in kai zuam. Ka chuak cang lai, nain hihi a donghnak si lo, hnu ah kan i tong ṭhan hna lai. Barca na chansau ko seh!,” ati.\n“El awk um lo, hihi bawlung chuih kaa thokka in atutiang ah ka caah a har bik si. Ka nun chungah harnak phun tampi ka tong ko. Nain tutan cu aa dang tuk. Barca ah bawlung chuih ka cinh ti lai lo, Barca min in certual ah ka chuih ti lai lo, ti ka ruah ah ka celh lo. Ka caah a har bik si.\nMessi, a nupi le an fale 3\n“Barca ahhin kum 13 ka si lio tein ka chuih cang. Kum 21 hnu ah, Spain ram Barcelona khua in ka nupi le hika ah ṭhangmi ka fale he kan chuak riangmang cang lai. Hika cu kan khua bantukin kan ruah ve cangmi si caah lam dangdang in kan ra ṭhan te lai lo ti cu ka chim kho lo. Ka fale zong kan ra ṭhan te lai tiin bia ka kamh hna,” ati.\nLaLiga zong nih social media ah thlahnak ca a ṭial ve, “Hmun khat ah tuanbia kan ṭial ṭi hna. Hika in minthang taktak ah nai chuah caah kan i uang tuk ve. Kan i lawm, Leo Messi,” ati.\nMessi nih Barca caah goal 672 a goal. Barca club dirhka in nihin tiangah goal tambik a goal tu si. Sinain, Barca fans pawl cu ‘keimah lo zongin teinak nan hmu peng ko lai’ ati hna.\n“Barca cu vawleicung team ṭha bik ah aa tel vemi si. An zaanglek an ṭha tuk hna. Zaanglek thiamthiam zong an ra chap lai, atu lawng si lo, hmailei zongah. Zaanglek cu an ra i an chuak ko. Laporta nih a chim bang, club nakin a biapi deuhmi minung pumpak hohmanh an um lo. A hramthok ahcun phun dangpi lo ko lai, nain nan i ziak te ko lai,” ati.\nMessi a thaisung\nMessi a thaisung Antonela Roccuzzo nih, “Liamcia kum vialte kong catlang tlawmte in ṭial cu a har ngai! Nan kan dawtnak vialte zeitik hmanh ah kan philh lai lo. An chim lengmang bang, harnak kan tonmi nih a kan ṭhawnter chinchin! Kan chungkhar in kan i hrim lai i, certual ah kan lang ṭhan lai, hmasa nakin kan ṭhawng deuh lai… Kan kalnak paoh ah kan kalṭi hna lai, nain hmailei ah kan kal peng lai !!! Ka dawt, kan dawt tuk @LeoMessi,” ati ve.\nHakha um Chin Cozah Zung an kah, Kawl Ralkap 3 thi\nLian - September 5, 2021


China Nih Test An I Palhmi Kong Company Pawl He A Thilthup In Hnatlaknak An Tuahmi Nih An Pahozarpiak Hna – Onlinenungak\nChina Nih Test An I Palhmi Kong Company Pawl He A Thilthup In Hnatlaknak An Tuahmi Nih An Pahozarpiak Hna\n(Adongh tiang na rel khawh ahcun China virus kong nai fiang cikcek lai) WUHAN, China (AP) — Virus nih a den hmasabikmi Wuhan ah hin Covid test tinco hi awngbali paoh tlukin a har, tiah virus a tlunka ah khan khuami hna nih an chim. January lio ah khan sizung i piah dingin khuami hna cu suimilaam sautuk chung an i tansi (line) hna i, a caan le bangah cun innchung lampi kap i an chiahmi miruak pawng hna ah an dirter tawn hna. Mizaw dirhmun in sizung luhter dingah mitampi cu test tuah an tingco kho hna lo. Test ai tuah mi mitlawmte hmanh cu khuacaan ah cun an test result hi ai palh fawn rih, ningcanglo piin negative an piahpiak tawn hna.\nChina ah hin virus hi karhso tuk lem lo dingin kham kho dirhmun an i ngeih ko nain, China’s top disease control agency hi a thlithuptuk in le phaisa miaknak mit lawng an au caah, a hunghung in test tuah kho lo in le buainak tampi ai chap vima nak hi a si, tiah Associated Press investigation nih an langhter.\nTesting system kong i thil ai ningcan lo ruangah cun scientists pawl le officials pawl nih virus zeitluk i a karh a ran hi an theiphan kho ti lo – cu zawnte cu virus ai thok le cangka China nih a tawlrel a tlolhnak a ruangah pakhat a si ve. Top Chinese leaders pawl nih mipi ralrin pek an tlolhmi le WHO nih thawng an thanhmi zong an khampiak hna, tiah tuante in khan AP nih thawngthanhnak a tuah bal. Cu zong cu China nih a hmasa tein a karhlan ai palhnak a langhtertu a si. Cu an i palhnak vialte an vun i fonh tikah cun, January in Wuhan ah ai thokmi virus cu a karh ciammaam i, vawleipi a cuul dih hnu ah, minung 64 million a tlunh hna pinah, minung 1.5 million hrawng a thah cang hna.\nChina’s Center for Disease Control and Prevention nih test kit desigs le test kit phawtnak nawl cu a hleice in anmah officials pawl he pumpakin pehtlaihnak a ngeimi Shanghai company 3 lawng an pek hna, tiah report nih a langhter. Company he lungtlinnak an tuahmi cu thlithup (backdoor) in an tuahmi a si i, public health system phung tangah a thlitein an tuahmi a si, tiah doctor, CDC riantuantu, health experts le company chungbia a theitu telhin minung 40 interview an tuahmi siseh, cun AP nih a fawkkhomhmi chungbia keng capar a zaza in siseh, contracts an tuahmi, message an i kuatmi le emails siseh, cu vialte tehte chirhchan in Investigation nih a langhter.\nThawngthanhnak le test kit pawtnak nawl an pek hna ruangah The Shanghai companies — GeneoDx Biotech, Huirui Biotechnology, le BioGerm Medical Technology – nih the China CDC hi phaisa an pek hna, tiah cu ti phaisa an i peknak kong a theitu (min langhter bel a duh lo) nih a chim. Company pakhat cio nih an pekmi phaisa hi 1 million RMB ($146,600) a si. Phaisa mizei set sin a phak, timi belte theih lo a si.\nA tu hi CDC le pa can ah ai ngeihmi National Health Commission nih hin a dang scientists le organizations pawl hi anmah tein an i sermi test kit hman a senh hna lo. Coronavirus avoihnihnak ai nolh hnu ah khin “nanmah le nan nawlngeihmi ning tein central labs ah virus samples kua u” tiin NHC nih Wuhan sizung a cah hna. Zeicahtiah cu hnu lawngah test hi thanchoter khawh ding khi a si hnga. Virus cases hliahnak dingah cucu khakha a herh, timi an tamtertuk ruangah le anmah Shanghai company 3 nih an sermi test kit lawng an uarhlei peng mi nih hin virus tawlrelnak hi a nawnnok dih.\nJan. 5 le 17 karlak i case thar pakhat te hmanh a um ti lo, tiin China nawlngeitu hna nih thawng an thanh. Angaingai ti ah cun, an data nih a langhter nih cang cu lio i a zawmi hi minung a zaza an si. Virus cases thawngpang a daihnak a ruang hi mipi sin ralrinpeknak, mipi a bu in i ton lo dingin le khuatlawn phih dingin officials pawl an khulvai a hnumtuk bia a si. Tuantein an tawphawh a zan ruangah vawlei pumpi cuul lo dingin virus hi an kham khawh lai le kham khawh lai lo hi cu ai fiang lo nain, a si ka tein hngephngap tiin nam colh hna sehlaw virus a karhnak hmual hi 86% tluk thawngin an kham khawh lai, ti cu a fiang ko, tiah study an tuahmi nih a langhter.\nCompany 3 nih test kit an sermi an phaak tikah cun, a tam u cu thitha in rian an tuan kho lo i, tlamtling in a phi a langhter kho lo na, lih in negative a piahpiak na, an si hna. Cu hnu cun technicians pawl nih test kit hman cu an zenh ve cang i, CDC zong nih a cohlanpiak hna lo hnu ceu in khin test kit cu an vun tharchuah than ceu khi a si. Test kit cu a tlawm pinah ai palh le lek fawn i, Wuhan i mizaw 19 ah 1 hrawnglawng hi test tuah an si fawn i, Jan. 31 ah khan cu pakhat te lawng cu positive ah pom a si, tiah Imperial College London nih a langhter. Midang cu test tuah lo na, asiloah lih in negative piahpiak a si na, cu ti cun an inn lei ah an tlunter vuk hna i, an khua ah virus karhter ding vial lawng khi a si cang.\nCawngsaya Peng Yi, 39, cu Jan. 23 i khuh a vun i thok lawng ah khin Wuhan sizung panh in nazi 8 cung a vai tansi. A cuap pahnih ningah virus a um kha CT scan nih a langhter ko na khin, sizung um dingah test tuah a tong lo.\nJan. 30 ah test cu a vai tuah, asinain negative na si, ti a si. A taklinh daih lei a panh lo tikah, test tuah than dingin a chungkhar nih official pawl cu an nawl hna. Feb. 4 ah avoihnihnak test ai tuah than i, cu tikah cun positive na si, ti a si. A tlaituk cang caah, zarhhnih thum a rauh hnu ah Peng cu a thi ruangmang. “Test tuah hi a tlawmtuk, a um lo ngacha khi a si..Positive ka si, tiin nai namhneh khawh lo ah cun, sizung chung na lut kho lai lo. Zeihmanh kan tuah khawhmi a um ti lo, tiin doctor nih an ka ti,” tiah Oct. i interview an tuah lio ah Peng hringtu a nu Zhong Hanneng nih mithli he a chim.\nTesting kongah China hi a min a lang huaha lo. Bianabiaah, Germany nih a sermi test kit han cu Jan. 12 i China nih virus a thlah hnu in WHO nih an i bochan taktak mi sui (gold) hriamnaam ah ai cang. Asinain, US belte ah cun WHO nih a hmanmi design cu CDC nih a hman a duh lo i, amah tein test kit ser ai zuam ve. Asinain, CDC nih a sermi cu ai palh i, China nak hmanh in a raudeuh lehlam. A dang ram cu China nih a tonmi sinin fim an cawng i thiltha an chuahpi. China cu pulrai phun khat a thar in a tuar hoi. Zeibantuk pulrai dah a si i, test zeizat dah tuah a hau lai, timi bel theih khawh a si rih lo. “Ai thokka te a si ko rih. China cozah nih a sining an hlathlai lio pi a si,” tiah University of Glasgow ah professor a si i, China cozah nih coronavirus an tawlrel ningcang a dothlattu Jane Duckett nih a chim. China hi virus a hmu hmasabik ram a si caah, i ua-a le cawngor in an um mi nih hin faaktuk in a chiatchuah hna nak hi a si.\n“Company 3 lawng test kits na phawtter hna caah hin test tuah a chamhbaunak hi a si. Test tuah tlolh mi nih caktukin case a karhter, mithi a tamter hi a si,” tiah Council on Foreign Relations ah global health ca i senior riantuanhawi Yangzhong Huang nih a chim. Hi kongah China’s foreign ministry le China’s top medical agency a si mi the National Health Commission nih zeihmanh an chim rih lo. “Thiltha kan tuah. Rian kan i zuam. Vanchiat rumro ah hi virus hi kan tong. Hihi a biapituk,” tiah July i video conference an tuah lio ah China CDC lubik Gao Fu nih a chim.\nCentury pakhat chungah a thawngbikmi virus ca i test kit tuah an fialmi company 3 hi industry lakah minngei an si hrimhrim lo. Wuhan-based company le bang cu retuai bang ruah lo in a vun tuai chommi khi a si. A chacha lo ah, a company inn le lo cu virus an hmuh hmasatnak bik ah a ummi an si fawn rih. “Kan khuaruah lawng a har ko. Thil um bal lo khi a si. Hi company pawl hi a theih kan theih balmi a si lo. Ruahpak lo pi khin, ‘khah nan hman dingmi test kits cu company an vun in kuat cang hna hih. Midang sermi cu nan hmang lai lo,’ ti a vun si ko,” tiah min langhter a duh lo mi engineer pakhat nih a chim.\nA liamcia kum 3 lio ah khan conference room pakhat ah BioGerm an dirh i, an CEO nih test kits caah zeitin dah a hmemi le mi an tamnak market ah hin chaw kan lehthal khawh lai, tiin a rak chim bal. GeneoDx ah hin riantuantu 100 nak tlawm lawng an um. A dang amah he ai zuammi company pawl ah chin cun riantuantu zatammpi asiloah a thong tian in an um, tiah Chinese corporate records database Tianyancha nih a langhter. Hi company 3 hi resources siseh, experience siseh a ngei lo mi an si. Cozah official he pehtlaihnak an tuah khawh dingin lam an sial sawhsawh bia a si.\nThe Associated Press kut a phanmi chungbia keng email le capar a zaza telhchih in, company catarmi pawl zoh tikah Beining le Shanghai ah a ummi China CDC researchers le hi company 3 karlak ah pehtlaihnak faakpi in a um, ti a lang. Company 3 an credit report la kho dingin AP nih thazaang a chuahmi cu Chinese regulators pawl nih an khampiak i, ‘hi credit report pawl hi cu pulrai a karh lio chungah hin cun confidential ah kan chiahpiak mi hna an si,’ tiin an chimpiak diam hna.\nPublic health remhsiamnak dingah Chinanak kum tiampi chung thazaang an chuahmi le, a thawngmi markletplace, siiai company he cak chinchin in riantuan thok an i timhmi vialte cu China officials pawl an pumpaak miaknak caah nontoihtu men an si, tiah a dang ai zuammi company in executive minung 7 nih an chim. President Xi cozah chan ah hin China hi eihmuarnak chungah a pil chinchin cang. Asinain, China health system chung i mipi le private karlak i a fekmi ramri a um lo mi nih hin thanchonak caah cantha a serchuah khawmi a si ko rih, tiah industry chungbia a theitu pawl nih an chim. China CDC le test kit a sertu company 3 karlak hnatlaknak tuahmi nih China law a buar le buar lo theih fian a si rih lo.\n“Ziknawhnak kong a chimtu law an buar hrimhrim lai. Nawlngeihnak an buar, pumpak caah cozah he ai pehtlaimi deal an tuah, pumpak duhnak tuah lo dingmi nawl an buar theu lai, tiin biahalnak a um. Pulrai a tlun lio a va si pek ah, hi company 3 nih CDC lei phasa a langhtermi hi solhphelh awk a tha lo mi a si,” tiah China i American Chamber of Commerce ah chairman hlun le Beijing-based corporate attorney James Zimmerman nih a chim.\nZeibantuk phaisa kuatnak hmanh hi record tuah le capar in fim a si hrimhrim lai, tiah ziknawh kong i China law nih a langhter. CDC le company 3 hna kar i deal an tuahmi hi capar in tlen a si le si lo kongah AP zong biafiang a thei kho rih lo. Hi kongah record tuahmi a um lo, tiah CDC riantuantu pakhat belte nih a chim.\nZiknawh kongah biahalnak a um len ko nain, faktukin kokek hartonnak a tlun lio caan i lakhruakin cozah nih midang rian a fial hna tikah special law ai hman tawn. Cucaah, tutan i company 3 rian a pekmi hna zong hi cu special law ningin cozah nih a tuah le a si theu lai, tiah expert pawl nih an chim. Ram chung minung le inn le lo kilvennak dingah hin, test kit telhchih in, emergency response technologies i hmaithlak dingin China cozah nih hin ramchung company pawl hi biatak tein rian a hneek tawn hna.\n“Har ton lio ah hin cun thil sining hi ai dang tawn. Kan ram nih kan sunghsakmi a hnuarsuangtu thil a tlun caan paoh ah hin cun a herh ningin special phung hi ser khawh a si. Cucaah, kei cu hnawhman in an kong ka ceih lai lo,” tiah eihmuarinak a ralchanhtu law ai hmaithlaitu Beijing-based attorney Lesli Ligorner nih a chim. A um bal thenglo mi hi virus a sining hliah khawhnak ding i a herhmi testing chamicals kan chiah i, cu chemicals humzual rian hi China CDC nih tuanvo kan lakmi a si, tiah CDC guidelines nih a chim. Asinain, zeitin dah kan serchuah ning a si lai, timi belte cu fiangin a chim lo. A dang emergency in an sermi thil pawl hi cu zapi theih in langhter an si tawn nain, CDC nih an sermi test kit kong hi record ah a lang lo, tiah AP nih a chim.\nChina CDC fund an pekmi hi nai kum hrawng khan cun a tumchuk ngai cang i, research a tuahtu pawl hi private sector i rian a tlaimi hna nakin an hlawh zong a niam deuhdeuh cang. A liamcia kum 10 hrawng khan cun CDC riantuantu tampi cu private sector rian lei ah an i mer hna. a chuahtaktu lakah hin BioGerm a dirhtu Zhao Baihui ai tel ve i, anih hi Shanghai CDC microbiology lab ah chief techinican hlun a si. CDC a tuan lio tein khan, 2012 laifang hrawngah khan Zhao nih BioGerm company cu a dirh hmasa cang, tiah AP kut a phanmi emails le chawva record nih a langhter. Kum 5 hnu ah khin, dollar thong tamial man test kits cu amah a riantuannak lila a zorh hna i, a cawtu lak zongah amah lila ai tel ve, tiah AP kut a phanmi record nih an langhter.\n2017 i CDC a chuahtak hnu in, cozah officials pawl he phaisa tom luhchuahnak contract a tlai than – a vapa a tuannak Shanghai customs officals he $60,000 man rian a tlai. Cu hnu cun, Shanghai’s Pudong district i CDC officials pawl he $8,400 man rian a tlai fawn. Cu kong cu phone le email in in an hei hal nain a let duh hna lo. Company 3 lakah pakhat a si mi GeneoDx hi cozah he pehtlaihnak tha taktak ai ngeih, zeicahtiah hi company hi China’s cabinet nih direct in an manage mi state-run company SinoPharm i a tengnge pakhat a si. GeneoDx nih cun tor le cheng in test kit cu ram chungah a kuat i, amah a serchuahmi thanchoter tim leh lam lo in, a business kauter chinchin awkah ramdang technology tu heh tiah a fawkkhomh, tiah a riantuannak kong a theitu China CDC riantuantu pakhat le company posts mi hmangin theih a si.\nShanghai ah a tlungmi pulrai kongah, 2019 Oct. ah khan GeneoDx nih CDC traning conference an tuah. Training a hruaitu CDC official Tan Wenjie cu nehhnu ah test kit sernak rian kutritu dingah rian pek a si colh, tiah AP kut a phanmi chungbia an tialnak capar nih a langhter. November ah khan, Tan’s institude sinin $137,000 man test kits a zuar. Comment asiloah interview tuah dingin an sawm nain GeneoDx nih a let duh hna lo. Tan he interview tuah dingin NHC zong nih a let duh hna lo. GioGerm i sawmmi te lawng kai mi meeting ah siseh, cun an sermi cawngia dingah a dang company nih conference an tuahmi zongah cun, cozah le private sector karlak an i pehtlaihnak a fekfuan lo ngai, ti a lang. WeChat ah BioGerm group join tuah dingin China CDC staff pawl sawm an si. WeChat hi Chinese message application a si i, nehhnu zongah an CEO sinah Zhao zong nih a test kit zorh bal, tiah CDC riantuantu le AP nih a hmuhmi screenshot nih an langhter.\nA pathumnak company hi Huirui, ti a si i, test kits kongah tuanvo a ngei mi CDC offial Tan he cansaupi ai theihngal cangmi an si. 2012 lio tein khan coronavirus test kongah Tan he Huirui an founder Li Hui hi cauk an rak chuah bal. Cun 2015 lio i MERS ca i test kit zong kha Tan’s institude he cun hmunkhat te ah an rak ser bal. Emergency testing chemicals ser dingin ka company hi CDC nih a ka fial pah lengmang, tiah interview lio ah CEO Li nih a chim. CDC designs ning tein coronavirus caah testing chemicals serpiak dingin Jan. 4 le 5 ah khan China CDC i Tan’s lab nih an ka chonh, tiah a chim. Tan he pumpak in pehtlaihnak nan ngei maw, CDC ah pekmi na ngei maw, tiin bia an hal nain a let hna lo.\n“Pulrai thar a tlun mi tawlrel dingin CDC he rian kan tuanti nak caan hi ni hnih khat men a si lo, kum hra hrawng a si cang. Punghman thil a si cang,” tiah Li nih a chim. Theih sitsai lo mi Company hmetete 3 he pehtlaihnak an tuah mi kong a linhsatbi caan cu Januarh ah khan a si. Cu lio caan i a thehfian rih lo mi pulrai nih China siseh, vawlei pumpi cuul dih in an dirhmun viatle thlenpiak dih a timh hna lio caan a si. By – Chelsea Bawi


Nihin Zaanlei Cawbuk Kahdohnak ah SAC Ralhrang 5 an Thi – Buanchukcho\nMay 17, 2021 admin RAMCHUNG THAWNG 0\nNihin zanlei sml. 3:30 in 7:00 karlak ah Hakha, Cawbuk sang Checkpoint ah CDF-Hakha le SAC ralhrang karlak kahdohnak a um i SAC ralhrang lei in minung 5 hmakhatte ah kan thah hna, tiah CDF nih thawngpang an chuah. SAC ralhrang lei in ralhriam ngan pipi an hman nain CDF lei in hliamhma a pumi an um lo.\nthawngpang dang relchap : Molcham khua ah Nausen chuahka te cu Zunput chungah an hmuh, Hngakchia chuakka te pakhat cu Manipur, Chandel district, Molcham khua zunput (toilet) chung ah may 15 zarhte ni zanlei 3 le cheu hrawngah khan hmuh a si.\nMolcham Palik pawl cu Nausen pakhat CRC church zunput chungah an hmuh tiah thawng an theih le cangka in Palik OC haoh in a hmun ah an va zoh colh i Nausen te cu an va hmuh i a rannak in Molcham Siiznung ah tlik pi colh a si.\nNausen te hi a lu, a mit, a hnar le a kaa chungah zunput tholung a rak khat dih i a thaw zong tha tein a rak chuak kho ti lo tiah theih a si.\nHngakchia hi siizung ah an thlawp hnuah Molcham palik OC nih Child Welfare Committee (CWC) and Chandel pengkulh hngakchia kilveng tu bu sin ah thawng thanh a si hnuah Chandel district hospital ah thial a si. Siibawi pawl zohkhenhnak tang ah hngakchia dirhmun cu a tha ko rih tiah theih a si. Epao Net\nBreaking News : Molcham khua ah Nausen chuahka te cu Zunput chungah an hmuh\nVery Good : Nizaan Hakha le Falam kar kahdohnak ah SAC phu 6 hmunril in an thi, 10 leng hliamh


Democrat Mayor a mualpho “Trump a chim mi ka tuah duh lo” tiah a chim hnuah a tuah tthan\nRam le mipi himnak caah thil tha a tuah zawng ah an doh peng caah le an soisel caah Trump caah rian ttuan zong a har ngai. Trump nih US mipi an him khawhnak ding caah fakp in lam a kawl lio ah Democrat hruaitu pawl tampi nih an doh peng\nTrump nih minak pa an thanak hmun Kenosha, Wisconsin state cu tlawn a tim. Mah kongah Democrat Mayor nih fakpi in a doh i, ra duh hla, rian ttuan ding na ngei lo. Keimah nih a her mi poah cu ka tuan ko lai tiah a chim\nNatein President Trump nih, US President ka si ning bantuk in ka va tlawn lai tiah a chim. Democrat pawl tampi nih Trump cu buainak le harnak chuapi tu na si tiah fakpi in an soisel. Mah bantuk in mithalo pawl nih thil tampi an hrawk hnuah tu tiang buainak an tuah peng caah Trump a sum duh bak lo i\nTrump nih a chim mi cu, mah bantuk in US ram chungah buainak le harnak a ser tu, building tampi a hrawhtu hna hi US ral an si, peaceful protesters an si lo. Mah bantuk mi hna hi domestic terrorists an si” tiin ceilak in a phomh hna\nBuainak a tam chin lengmang caah Trump nih Federal palik hna ka vun kuat lai tiah a chim mi a duh lo tu nih, a tu cu Trump bia chim ning bantuk in National Guard hna cu a state chungah dainak serding in a au cang hna\nTrump nih a chim chap mi cu, Joe Biden tangah, mah bantuk minung pawl, US caah thilthalo tuah tu pawl hna hi daiter an si khawh lai lo. Biden cu mi thawng lotuk (weak person) a si, mah bantuk in buainak a ser mi pawl a zohkhen khawh hna lai lo. Credit-MSR\nBe the first to comment on "Democrat Mayor a mualpho “Trump a chim mi ka tuah duh lo” tiah a chim hnuah a tuah tthan"


Delhi um Chin ralzaam 100 leng COVID-19 in an zaw i 2 an thih caah thinphang ngai asi - THE CHIN EXPRESS\nDelhi um Chin ralzaam 100 leng COVID-19 in an zaw i 2 an thih caah thinphang ngai asi\nIndia ram ah COVID-19 zawtnak a karh tuk lio si bang, New Delhi khuapi um Chin ralzaam pawl zong tamtuk an zaw ve.\nChin ralzaam 100 leng COVID-19 zawtnak an ngei cang, a ngei lomi pawl zong cozah nih lengchuah a khap ruangah rian an ṭuan kho lo i harsa ngai in an um hna, tiah Chin Refugee Committee (CRC) nih a chim.\nChin community hruaitu a si vemi Salai Cung Dawt nih, “Sizung ah mizaw an tam tuk caah April 6 hnu cunn COVID-19 mizaw pawl thlop dingin sizung kalpi an har tuk cang. COVID-19 in a zawmi Chin ralzaam 95% cu inn ah anmah tein an i thlop,” tiah a chim.\nNaite ah kum 30 a simi Chin ralzaam Samuel Sang Hlung Thang cu Delhi um sizung pakhat ah COVID-19 zawtnak in a thi. A nupi le fale 2 a liamtak hna. Mah hi hmet law rel khawh asi.\nTuni zongah Chinmi nih bochanmi Dr. Kipgen nih COVID-19 in a kan liamtak rih. Mah hi hmet law rel khawh si.\n“Chin ralzaam 98% cu ṭuan chom ei chom an si hna. Cozah nih lockdown a tuahmi hi zarh 1 lawng si ko nain, mi tampi cu inn hlan man pek awk le rawl cawknak tangka an chanbau cang.\n“Chin ralzaam pawl harnak kong cu CRC nih UNHCR sinah thawng a thanh i rianrang in bawmhnak a hal.\n“UNHCR nih tirawl cu bawmh a timh ko hna nain lockdown ruangah zei pipa a bawm kho hna lo.\n“COVID-19 raikhamsi chunh dingin cozah nih thawng a thanh nain, India hmatpungṭin (ID) piah a hauh caah Chin ralzaam pawl cu kan i chun kho lo. UNHCR card lawng kan ngei. Chin ralzaam cu pakhat hmanh COVID-19 raikhamsi an i chun lo tiin ka ruah ko,” tiah Salai Cung Dawt nih a chimchap.\nAtu lio hi, Delhi ah Chin ralzaam 3,000 hrawng ram thumnak kal kho loin an i tap.\nLiamcia zarh tlawmpal chungah, Chin state um minung tampi zong Myanmar ramkhel buainak ruangah India ah an zaam hna. — Chinland Guardian


Baibal Tuanbia: A Har Mi Nunnak Aa Thawk - Jehovah Tehte Hna Web Site\nEden dum a lenglei ah cun Adam le Evi cu harnak tampi an tong. An ei an din awk caah fakpi in rian an ṭuan. An pawngkam ah cun aa dawh ngaimi thingthei kung can ah hling le so tampi an hmuh hna. Adam le Evi nih Pathian bia kha an rak ngai lo i Amah hawi an si ti lo caah cubantuk in an rak si.\nCu nak in a ṭha lo deuhmi cu, Adam le Evi cu thih ding a hram an tho cang. Thingkung pakhat a thei kha an ei ah cun an thi lai tiah Pathian nih ralrin a rak pek cang hna ti kha philh hlah u law. Cucaah an ei ni thok in cun thih hram an thok cang. Cutin Pathian bia an rak ngaih lo mi cu an rak hrut taktak ko!\nAdam le Evi an fale vialte cu Pathian nih Eden dum chung in a ṭhawl hna hnu ah an hrinmi an si. Cucaah an fale zong cu an tar ve i an thi ve lai ti nak a si.\nAdam le Evi nih Jehovah a bia kha ṭha tein rak ngai hna seh law cu anmah ca he an fale ca he nunnak cu a nuam ngai ko hnga. Vawlei cung ah lung lawmhnak he zungzal in an nung kho dih ko hnga. Aho hmanh an tar le an thih a hau hnga lo.\nPathian nih minung cu lawmhnak he zungzal in nung hna seh ti a kan duh piak i, hmailei ni khatkhat cu nan nung te lai ti in bia a kam hna. Vawlei dihlak cu a dawh lawng aa dawh lai lo, sihmanhsehlaw minung vialte zong cu an ngan a dam dih lai. Vawlei cung mi vialte cu mikip he si seh, Pathian he si she hawikawm ṭha an si dih lai.\nSihmanhsehlaw Evi cu Pathian hawikawm ṭha a rak si ti lo. Cucaah fa a hrin tik ah fawi tein a rak hring kho ti lo. Fahrin fahnak a rak ngei. Jehovah a bia ngaih lo nak nih ngaih chiatnak tampi amah caah a rak chuah ter taktak ko. A si nan ti ve ko lo maw?\nAdam le Evi nih fapa le fanu tampi an ngeih hna. An fapa pakhatnak a rak chuah tik ah cun Kain tiah min an rak sak. An fapa pahnihnak cu Abel an rak ti. Mah hna cu zeitindah an rak um? Nan hngal maw?\nGenesis 3:16-23; 4:1, 2; Biathlam 21:3, 4.\nEden dum lengah Adam le Evi an nunnak zeidah a lawh?\nAdam le Evi caah zei thil dah um hram aa thawk, zeiruangah?\nZeiruangah Adam le Evi an fale cu an tar i an thih lai?\nAdam le Evi nih Jehovah bia kha rak ngai hna sehlaw anmah le an fale nunnak cu zeidah a lawh lai?\nEvi nih nawl a ngaihlo ruangah zei fahnak dah a in?\nAdam le Evi i hmasa bik an fapa pahnih hna min cu hodah an si?\nHmanthlak chung i an fale dang hna cu hodah an si?\nGenesis 3:16-23 le 4:1, 2 rel.\nVawlei chiatserhnak nih Adam a nunnak kha zeitindah a rak thlen? (Gen. 3:17-19; Rom 8:20, 22)\n“A Nungmi” ti sullam a ngeimi Evi min cu zeiruangah aa tlakmi a si? (Gen. 3:20)\nAdam le Evi nih sualnak an tuah hnu hmanh ah Jehovah nih an cungah zeitindah zawnruahnak a langhter? (Gen. 3:7, 21)\nBiathlam 21:3, 4 rel.\nZei ‘thil hlun hna’ an loh dih lai dah nan i ruahchan?


US Election Zoh a Dawhlo Chin Lengmang Cang – Investors pawl an Tha lawng a Thir ko cang – FIAKFAIROCK\nUS Election Zoh a Dawhlo Chin Lengmang Cang – Investors pawl an Tha lawng a Thir ko cang\nUS president thimnak ca i timhtuahnak he pehtlaiin investors pawl an thin lawng an phang cang hna. A tuning te i kan politics zohdawhlo tuk in a um ko rih ah cun kan markets vialte a hninhsaih dih te lai, tiah an chim.\nTutan president thimnak a mui a chiat khunnak a ruang bik cu thimnak phun le phai Donald Trump nih ningcang loin tuah ai tim dih cang caah a si, tiah mifim pawl nih an chim. Vote pek dingah ai fiangmi pawl lakah Biden nih Trump cu 9 percentage point in a tei i, vote pek lai le pek lai lo a fiang lem rih lo mi hna pawl lakah faakpiin a tei, tiah Reuters/Ipsos opinion poll nih a langhter.\nTutan election hi a mui a chia (ugly)/ zoh a dawhlo chin lengmang cang lai. A hnuarsuan dingmi thil tampi a um lai. Asinain, caansau belte cu a rau lem lai lo. Zarh 2 chung hrawnglawng a si te kho men, tiin Janus Henderson Investors ah head of global bonds a si mi Nick Maroutsos nih a chim.\nNang maw kei, tiin a linsa ngai cangmi US president thimnak cu Thursday in khan Trump nih ningcang lo in lehthal aa timh. Kan mipi pawl thatin le himbawmtein vote an pek khawh te tik tiangin kan election ni le thla hi thawn ah a tha lai, tiin Trump nih a chim.\nVote an pek huaha lem lo zongah mail in vote pek mi a phichuak hi cu ka zumrai lo, tiah Trump nih a chim. Vote a petu minung 5 lakah 1 paoh hi cu mail in vote a petu an si zungzal ko. Asinain, November ah hin cun mail in vote a petu milu hi a letkhat in a karh kho mi a si, tiin zumhnak an ngei.\nMarkets tampi hna cu election dih hnu ah a cang kho mi chawlehnak hnursuan a ton lai mi kongah a tu tein heh tiah timhlamhnak an ngei cang hna. Federal election ca i nithla an tuk cia mi hi Trump nih thlennawn khawhnak nawl a ngei lo – Congress lawnglawng nih cu nawl cu a ngeih. Ahonih a tei, ti hngalhlo mi election nih hin benchmark S&P 500 hi a deetkhawt ngai te lai. 2000, Nov. 7 election lio le Al Gore le George W. Bush an i cuh lio ah khan S&P 500 hi 1.8% tiang a tla i, zarh khat hnu le bangah cun 5% tiang a tla, tiah Capital Economics nih a chim.\nMail in vote thla a si ruangah tutan election hi 2000 lio i Florida ah a cangmi nakin a harsadeuh ding a si, tiah Cumberland Advisors ah chief investment officer a si mi David Kotok nih a chim. Cu lio ah cun Vice president a tuan bal mi Gore a lung a tlinglo i, vote rel than dingin nawlnak a rak tuah bal. Florida state pumpi nih an thlakmi vote vialte rel taimai cu a herh lai lo, tiah US Supreme Court nih an fehter hnu ah culio i Texas Governor a tuan lio mi Bush tu cu buan an rak coter.\nMarkets pawl vava an tum lai, ti hi kei ka hmuhning a si, tiah Kotok nih a chim.\nCall Spread zeitluk tiang tuah a si lai kan hmu fiang kho rih lo. Election lawnglawng hi kan i hmaithlakbik ding thil cu a si ko, tiah Susquenhanna Financial Group ah co-head a si mi Chirstopher Murphy nih a chim. A liamcia ni 10 chungah khan cun VIX tahfung zoh tikah, a hmailei nakin a donghnak lei zawn khi ai ningcang deuh in a lang. A ruang cu, election hnu lei le coronavirus nih winter tiang a kan den rih lai dingmi puicimhnak ruangah a si.\nTutan zarh ai thokka in khan tahnak fung cu ai S&P 500 zawngah cunglei ah i kuai nawnpi khin kai lei a panh ngai. Mah le mah ai kilven a hau, tinak a si, tiah RBC Capital Markets ah mifim a si mi Amy Wu Silverman nih a chim. Tutan election a umkal ning an zoh tikah an lungre a theih caah investors pawl cu an chawlehnak tahfung cu kum dongh tiang khin an hun thumh chung hna.\nAsinain, zeibantuk thil hmanh nih market hi a chiatchuah zongah, caansau cu a tumchuk lem lai lo.\nZarh 2-3 chung i kan ton dingmi tlakchiatnak in i hmumzual duh ruangah kan i ngeihmi phung le tahfung hi kan thlen lai lo, tiah Maroutsos nih a chim. Chelsea Bawi


***Vakok.Lian***: Mipi Chung Ah Hlammi Kan Si Maw?\nMipi Chung Ah Hlammi Kan Si Maw?\nLuke 19:5 “…na inn ah kan tlung lai….”\nZeiruangah Zisuh nih Zakia theng te cu “khulrang in rung ţum, na inn ah kan tlung lai” a ti?\nZakia nih Zisuh zeitluk in dah ton a duh ti mi hi kan theih a hau ngai mi a si. Thingkung cung cu minung pahnih pathum zong kan kai ton cio ko tung, ziah Zakia long cu a kai, midang zong an kai cio ko lo? Hi tluk mipi chungah Zakia cu ho hlei dah a si, a mahnak in abiapi deuh mi (ayikyi deuh mi) upa pawl an tam pi ko lo maw, ti hi kan zoh tik ah Zakia a thin lung hrimhrim nih Zisuh a hlam tuk caah, Zisuh nih a hlam colh ve! “Zakia, na inn ah kan tlung lai” a ti. A thin lung long si lo in, a um tu ning (a action) hrim in Zisuh hmuh le ton a duh nak kha midang he aa lo ti lo.\nVawlei cung mibupi lak ah nang cu hodah na si, kei cu hodah ka si? Hmuh khawh ding hmanh khi kan si lo. Sinan, Zakia ban tuk in Zisuh hmuh duh nak, ton duh nak thin lung kan ngeih ah cun Van le vawlei ser tu Pathian fapa Zisuh nih hi vawlei mipi chung ah an hlam ve lai i, na sin ah a tlung lai, an um pi lai. Zakia nih Zisuh hmuh a duh tik ah inn ah a thu sasawh lo, (he takes some effort) inn leng ah a chuak, thingkung cung ah a kai. Nifatin Zisuh kan duh ko ti long si lo in, (you take some effort) Bible rel, thlacam, internet chung i sermon hna rel, pumhnak kal, tbt…kha action nih a zulh hau mi si. Zisuh nih hliphlau ngai le lungthin pek ngai in zoh mi (special attention a pek mi) kan si hi kan i philh lo awk a si.\nDavid Siangpahrang pa nih cun, “Sazuk nih rial tidai a ngaih bantuk in maw Pathian nangmah cu kan ngai. Maw a nungmi Pathian, nangmah cu ti haal in kan haal” a ti (Salm 42:1-2). Kan nunnak nih Zisuh kha ti haal in a haal i a hlam a si ah cun Zisuh nih a kan hlam colh ve i kan sin ah tlung colh ve lai. Kan nunnak i zoh than uhsih, “Zisuh nih a ka hlam ve maw?” Kan thinlung, kan inn, kan lo, kan sianginn kainak, kan riantuannak hna hi Zisuh a tlun duh nak hmunhma kan si ter maw? Kan nuncan ziaza teh Zisuh nih a hlam duh mi phun nuncan ziaza (action) an si maw?\nPosted by L.VanBlian_blogpost.com at 8:41 PM\n"Thihnak Dah Ti Lo Cun DVD"


Dr. Ngun Cung Lian: 2020 Thimnak A Nai Ruah Auk A Tam – Zion Tlang Media\nDr. Ngun Cung Lian: 2020 Thimnak A Nai Ruah Auk A Tam\nJune 29, 2020 admin Kawlram Thawng\nNgun Cung Lian Camp Yangon June 28, 2020 thimhnak a nai cang. 2008 Phunghram ning in thimhnak cu tuah hrim hrim a herh. Zei bantuk ruang hmanh ah 2020 thimhnak hi tuah kho lo ah cun, 2008 phunghram ning in lam pahnih a um. Pakhatnak lam cu a can a liam cang. Pahnihnak lam bel te a can a um rih. Pahnihnak lam kong cu a hnu ah tial kaa timh. Chinram ah Ramkhel Bu pawl a si mi, CNLD, NLD, USDP hna nih cu, thimhnak ah a lut hnga ding mi Candidate pawl tuahtannak an ngeih cang timi theih a si. Adang Tualto party a si mi pawl hna zong an i timh tuah lio a si tiah thawng theih a si. 2020 Rampi thimhnak (Union Level Pyithu Hluttaw le Amyotha) Hluttaw caah siseh, Chin State Hluttaw caah si seh, ruah aw tampi a um. Cu pawl lak ah ruah a herh ko tiah 2015 Election lio ah Myanmar/Burma ram ah ka hmuh mi le ka ton mi he pehtlaih in, tlawm te tial ka duh.\nNLD lei in Campaign an tuah nak ah Chinmi pawl caah ruah awk thil pahnih a um. “Minung zoh hlah uh, Party zoh ko uh, ti mi le, 2008 phunghram hi a thar kan tial lai (or) kan remh lai. Federal Ramkulh serh kho kan i zuam lai. Remhdaihnak a um lo mi hmunhma inches (1) zong a um lai lo ti mi a si. A si na in, Kum 5 reng lo acozah an tuah hnu ah chimh awk tlak mi social, economic, cultural, civil and political rights kong hna ah chimh awk tlak an tuah mi a um lo. 2008 phungram remhnak kong ah an bia kam mi kum 4 chung an philh sual i, emergency agenda an tuah. Thla 9 hlei a ruah hnu ah Union Parliament ah hna tlaknak (5) an tuah kho. An tuah mi pawl cu, (handicap or incapable) ti mi bia fang pahnih lawng a si. Remhdaihnak a um lo mi inches (1) hmanh a um lai lo tiah an ti nak in, Northern Shan State le, Arakan State, Southern Chin State hna ah buainak a zual chin chin. An can dongh lai ah Helicopter thar cawk, Bullet Proof Motor cawk, Inn hmun thar i phawh pawl ah an buai ngai ti mi cu, zapi theih a si.\nUSDP nih hin an i chuah sual bik mi cu, 2010 Election lio bantuk in kan tei than ko lai tiah an i zumh sual. 2010 Election lio ah NLD nih Election an lut lo mi an philh. Kum 2010 in 2015 karlak thil tha an tuah mi, Political Reform, Economic Reform, Administrative Reform hna ah than chonak an tuah mi par ah ah i zumh sual tuk. Cun, International Relation lei ah siseh, Peace Process ah siseh, SEA game an tuah kho mi, ASEAN Chair an lak i, ASEAN meeting 1000 reng lo an tuah kho mi, Political Prisioners an thlak mi, Ramdang um Black-list ah an chiah mi pawl ngaihthiamnak an tuah kho mi pawl hi, mipi nih an theih lai caah, vote an kan pek ko lai timi an i zumh tuk. Ralkap uknak in Democracy ah ai thleng mi an si ko zong ah mipi mit ah zei tin an kan hmuh ti mi an theih lo caah an sungh. Adang tlangpar mi Party pawl nih Alliance tuah kho lo caah an thazang a der. Cu lawng si lo, NLD le USDP nih tlangpar mi State (7) ah phaisa thazang le minung thazang hmang i an lut caah Rakhine le Shan ti lo ah cun, an sungh. Hi hna pawl hi Chin mipi nih fiang te in kan theih a herh lawng ah 2020 ah kan him kho lai.\n2020 Election cu phun dang pi in a si lai timi ramchung ramleng um mi Chin miphun hna nih kan ruah le theih thiam a herh ngai tiah ka ruah. A tu lio thil sining in a kal ah cun, 2015 ah teinak a hmuh mi NLD hi 2015 bantuk in, an hmuh lai ka zumh lo. State/Region level ah si seh, Union (Amyotha le Pyithu) level ah si seh, san tlai lo mi, ei ruk a hmang mi, mipi nih pek mi nawlngeihnak a hmang thiam lo mi an tam ngai. Tah chunnak ah kum 5 reng lo, State/Region Hluttaw ah siseh, Union Hluttaw ah si seh, Bill pakhat zong a lut pi lo mi, Question pakhat zong a hal lo mi an tam ngai rih. 2015 an bia kam ning in, Economic, Social, Cultural, Civic and Political Development an tuah mi hmuh awk a um lem lo. An bia kam mi an tuah kho lo mi a tam. A hmasa an chimh mi bia le, a hnu lei ah an bia chimh mi ai kalh mi a tam ngai. Cu ruang ah mipi tampi nih an lung a rawk. Peace Process ah hma a kal lo. Tlangcung hriamtlai tampi an lung a dongh. Ral i tuknak le IDP, Mithi, Mihliam an tam. Adang chimh awk tampi a um rih.\nUSDP hi Institution mit in zoh ah cun an tha ko na in, 2015 election an sungh hnu ah change an tuah mi hmuh awk taktak a tlawm. 2015 Election Manifesto kan zoh ah cun, fian te in theih kho a si. Duhsaknak tampi an ngei ko na in, detail plan an chuah pi kho rih lo. Election Commission nih nawl a chuah rih lo ca zong ah a si men lai. Asinain, USDP nih 2010 in 2015 tiang an rak tuah mi Political Reform, Economic Reform, Administrative Reform, Peace Reform le Adang reform pawl kha fek deuh in kal pi an i timh. Cu pin ah Mino pawl hmun hma pek i, Reform tuah an i timh. Tlangcung mi pawl he hawikawmhnak tuah i, Constitution (2008) Article 261 kha remh zong ah remh lo zong ah State le Region ah teitu hna nih an duh mi Chief Minister kha thimh hna seh an ti ruang ah 2015 nak in cun tam deuh an tei lai tiah zumhnak ka ngei. Tlangcung mi pawl karlak ah Post-2020 Power Sharing kong ah biatak te in an tuan ti mi theih le hmuh a si caah lunglawmh awk ngai a si. A tu ning te in hmai an nor khawh a si ah cun, Post-2020 Election ah hin, tlancung mi political parties tei tu pawl hi (King Maker) an si kho. Asinain, keimah party nangmah party timi lei kap ah an kal sual ah cun, (Status quo ante) an ti mi kan si ning hlun (or) a thin ah kan tla than kho men.\nChin State dir hmun ah zoh ah cun thil pahnih ruah awk a um 1. Union level ah Super Majority teinak a hmuh hnga ding mi an um awk a har caah, King Maker position kan i tlaih thiam a herh tiah ka ruah. Nangmah party, Keimah party ti loin, Union Level ah Kawl le adang Hluttaw Members pawl he nangmah keimah tiah a chimh arel kho mi (MINUNG) kan herh. Cu lawng ah Union Level ah King Maker kan si kho lai i, Chin State caah 2008 Constitution Schedule (1) kong he peh tlaih in rian tampi a tuan kho mi Hluttaw Members kan ngeih kho hna lai. Cu caah, Union Level ah cun Party zoh lo i, Minung kan zoh a herh tiah ka ruat. Party zoh uh, Mizoh hlah u timi Policy cu san a tlai lo timi (2015-2020) kar lak ah fiang ngai in, kan hmuh cang hna.\n2. Chin State Level ah cun, Party le Minung pahnih te in zoh a herh. Chin Miphun cu unau chuah khat kan si ko hmanh ah, Kan holh hna a dang. Kan peng le tlang hna a dang. Kan ruahnak tete zong a dang. Kan ruah ning zong a dang. Cu ruang ah Chin State caah cun, Chin State chung i, Party vialte nih (All Inclusive Policy) kan ngeih a herh tiah ka ruah. Cu caah, (All Inclusive) Chin State Hluttaw and Government a chuah kho nak caah Chin Party vialte nih (Fixing) tuah a herh. Cu lo ah cun, 2020 in 2025 kar lak ah, than cho nak nak in, than chuknak lei kan panh te lai. Chin State level ah Super Majority si kan duh ah cun, Unity Against Diversity Party kan si lai i, Tyranny of Majority tang ah kan tla than lai.\nHi ca ka tial tik ah USDP si seh, NLD siseh, CNLD si seh, adang Chin political parties pawl si hna seh, duhsak deuhnak le duhsak deuh lonak ka ngei hrim hrim lo. USDP ah hawi tha tampi ka ngei. NLD ah hawi tha tampi ka ngei. CNLD ah hawi tha tampi ka ngei. Adang Chin Political party hna ah hawi tha tampi ka ngei thiam thiam. Kawl Ralkap (Myanmar Armed Forces) zong ah hawi tha tampi ka ngei. Zei caah tiah, Party pakhat lawng nih ram an serh kho lo. Ralkap lawng zong nih ram tha an serh kho lo timi ka zumh caah a si. Kum 2013 in 2020 tiang kum 7 chung Kawlram Ramkhel (Politics) ah thil ka hmuh mi, ka ton mi le ka theih mi hna kong ah ruahnak ka tial mi a si. US Citizen ka si caah, zei bantuk political party hmanh ah tel kho a si lo, tel kaa timh lo. Myanmar/Burma ram ah “Liberty, Equality, Justice, Peace and Developmemnt” um seh ti mi duhnak he ka tial mi a si. Ram Cung Thang Pa.\nPrevious Post:Na Ruat Bal Ve Maw Dik Tiah Tlangtar In Ca A Tial\nNext Post:Biakin Chungah Mipi Hmai Ah Lamkui Hi A Sual Maw?


NAWLNAK AN TUAHMI BIACEIHZUNG NIH AN COHLAN PIAK LO – The Chinlung Post\nNAWLNAK AN TUAHMI BIACEIHZUNG NIH AN COHLAN PIAK LO\nJuly 6, 2021 admin Kawlram 0\nAung San Suu Kyi kongah Biaceihzung thiltuah cu Aung San Suu Kyi a sihni alungfak ngaingai. Asinain biaceihzung sang ah kan chuahpi tthan lai tiah an ti. Hi konghe pehtlaiin Aung San Suu Kyi a sihni Daw Min Min Soe nih a timi cu kan Court kan phak in nawlnak kan tuahmi ca cu court ah kan pek colh hna. Asinain zohfelnak zong ngei loin angah lo tiah aa kan ti. Hibantuk thil cu kan caah lung a fak ngai. Court sang deuh ah kan chuahpi tthan lai tiah a chim.\nSuu Kyi taza an cuainak hi phun sarih a si i, cu chungah rampi minchiater or rampi mualphoh timi aa tel, Hi thil an puhmi zong hi February ni 7 hnu ah a cangmi asi. Nawlngaihnak an lak ah Suu Kyi le President Win Myint cu an rak tlaih colh hna. Cu kong cu NLD facebook page ah rak thlah a si. Cu ruangah case an tuahpiak hna hi a si. Anmah hi NLD lutlai veve an si caah asi tiah an chim.\nHi case kongah nihni pawl nih court ah an chimmi cu hi thil cu an mah an um ti lo, midang cawlcanghnak a si caah lakpiak dingin nawlnak an tuahnak cu a si. Asinain nawlnak an tuahmi cu court nih a cohlan piak hna lo i, phung le lam ning in ceihkhan a si lai tiah an ti hna. Court nih an cohlan piak hna lo ruangah a cunglei bantukin alungfahnak a chimmi hi a si.\nCabia dang:Ram mipi nih CRPH cu an mawhchiat ngai hna. Tuni ah meeting an tuah hna. SAC ralkap ruangah sungh zatlaknak a tongmi hna le tlaihkhih a tongmi hna bawmhnak peknak kong cu Yangon Hlutdaw ah a biapi chiah in an ceih. Hi konghe pehtlai in A voi 3 nak Yangon region Hlutdaw meeting cu July ni 5 ah online in tuah a si tiah NUG nih thawng a thanh.\nMeeting an thok hlan ah Democracy caah nunnak a pemi hna caah second 8 daitein um nak in upat peknak an tuah tiah an thanh chih. Meeting ahcun ralhrang kawl ralkap uknak duhlonak langhternak ah CDM ah a talmi cozah rianttuan mi vuanthan pawl kong siseh tlaihkhih a tongmi mipi pawl le sunghzatlaknak a tongmi hna bawmhnak pek mi kong pawl report peknak an tuah tiah theih asi.\nCRPH nih a tuah mi a voi 3nak Yangon region hluatdaw meeting ahcun Kawlram he a pehtlai mi Embassy pawl, ramkip organization pawl I Embassador pawl le university sianghngakchia pawl an kai tiah thawng an thanh. 2008 Constitution cu CRPH nih March thla ni 31 ah khan kan hrawh cang tiah thawng an rak thanh nain 2008 Constitution ning deuh in Hlutdaw an sermi konghe pehtlai in CRPH cu mipi nih an mawhchiat ngai hna.\nRIANRANG IN LAIMI YANGON A UMMI RAK KAN HNAWH TA ULAW\nTULUK BIACHIM CU KHUARUAHHAR TAKTAK A SI KO, RALHRANG KONG A CHIMMI


Khah Myanmar ramchung Ramkulh hna ah CDM an tuahning zat cu a tanglei bang in an s – Chin World News Evening\nKhah Myanmar ramchung Ramkulh hna ah CDM an tuahning zat cu a tanglei bang in an s\nSeptember 2, 2021 Salai Van Chin News\nKhah Myanmar ramchung Ramkulh hna ah CDM an tuahning zat cu a tanglei bang in an si. 1. Chin Ramkulh Chin Ramkulh ah hin cozah riantuan mi minung 20,000 leng an um i cu chung ah minung 14,000 leng nih CDM an tuah ca ah zatuak in 72% an um. CDM a tuah mi miluzat hi Kanpalet ah 700 leng, Thantlang ah 1475, Hakha ah 2954 leng, Minddat ah 2700 leng, Paletwa ah 146, Teddim ah 1307, Tonzang ah 774, Falam ah 1980, Matupi ah 1630 tiin an an si i an zapi fonh ah minung 14,591 an si cang.\n2. Kachin Ramkulh Kachin Ramkulh ah hin cozah CDM a tuah mi minung 5,532 an um. Hi lak ah CDM a tuah mi riantuantu an tam biknak zung hna cu fimcawnnak zung le siangcachim hi pakhatnak, Ngandamnak zung lei hi pahnihnak, tlanglawng (train) in kuatphorhnak zung lei hi pathumnak an si.\n3. Kayah Ramkulh Kaya Ramkulh ah hin CDM a tuah mi cozah riantuantu an dihlak ah minung 7,000 leng an si cang, tiah a hmun um Strike Committee nih an chim. 4. Kayin Ramkulh Kayin Ramkulh ah hin CDM a tuah mi cozah riantuantu an dihlak ah minung 10,000 leng an si lai, tiah CDM dirkamhnak bu in riantuantu hna nih an chim. Cu lak ah Fimcawnnak zung hi CDM a tuah mi miluzat an tam bik.\nHi fimcawnnak zung lei ah riantuantu minung 16,604 an um i minung 4,428 nih CDM an tuah i zatuak in 27 % an si. 5. Mon Ramkulh Mon Ramkulh ah CDM a tuah mi cozah riantuantu an dihlak ah minung 7,000 leng an si. 6. Shan Ramkulh Shan Ramkulh ah CDM a tuah mi cozah riantuantu an dihlak minung 8,511 an si. 7. Rakhine Ramkulh i CDM a tuah mi cazin hi fiang tein theih khawh a si ri lo.\nBreaking News: Mizoram Cozah Nih Kawl Ram Mipi Ralzam Hna Caah Thawngtha Taktak Akan Thanh Cang


A BIAPI TUKMI ASI CAAH SHARE CIO HNA USIH, RALKAP NIH AN KAHMI PAFA HNA CU – The Chinlung Post\nSAC nih an Kahmi hna Kanpetlet Pafa ca ah Bawmh Halnak. Nizan (August 15) ah Kanpetlet peng, Kantharyone khuate ah SAC ralhrang nih meithal in an kahmi hna pafa lakhruak in bawmhnak pek an herh caah Kantharyone Baptist Khrihfabu Pastor Thang Hung nih Lai mipi sin ah bawmhnak a kan hal. Nizaan zinglei ah Kanpetlet SAC ralhrang kahmi meithal kuan nih innchung ah a itmi pafa a khen hna.\nA pa Pu Thang Thung (kum 30) hi meithal kuan 3 nih a kee, a phei le a paw ah a khen i a zualhma deuh ngai. A fapa te hi Naing Thang (kum 2) tiah auhmi a si i, a hnawng ah meithal kuan nih a khen ve.Magwe sizung ah Kanpetlet Red Cross nih an kalpi hna i, an pafa in an thi tam tuk a chuah caah thisen zong an rawnh hna. Chungkhar khuasaknak lei ah lothlawh in a paw aa cawmmi an si i, khuapi sizung ah an chungkhar tein an panh tik ah azeilei paoh in an chambau.\nCOVID-19 pulrai le ral lak kan si bang in an khua khrihfabu zong nih umkalnak le lampi ei awk dahtilo an rawnh kho ve hna lo. SAC ralhrang kut tuar in Magwe sizung ah a phanmi a cunglei pafa bawmhnak ah kutsamh a duhmi nih a tanglei phone ah direct in chawnh khawh a si i, Wave Money zong in tangka kuat khawh a si. Pastor Thang Hung (Laiholh a thiam), Kantharyone Baptist Church. Phone: 09759224987, WaveMoney: 09759224987. Credit: The Chin Journal\nThawngpang dang: Joe Biden nih ram mipi sinah bia a chimmi ka ngai i, a palhnak pakhat hmanh a chim lo. Afghan Cozah le ralkal santlaih lo lawng te ah a chiah. Ralkap lak ding in biachahnak ka tuahmi zong ka palh lo, kaa ngaichih naisai lo a ti. Kum 20 chung kan bawmmi hna si seh tangka in trillion in kan bawmhmi hna a siah hriamnam kan bawmh hna a siah santlai lo an canter a ti.\nKan kaltak hna ahcun tapung khur le kua ah a cang tha lai i 2001 lio bantuk ah kan kir than kho timi a ruat lo i, mi dang tu kha a kutdong in a sawh hna. Tapung khur le kua ah a can than i US dohnak hmun le hma ah a can thsn ahcun US nih trillion dih in an bawmhmi hna; ralkap le hriamnam he an bawmhmi hna; kum 20 kan bawmhmi ah kan hmuitinh a tling ko a timi vialte cu a papalawng bak a si lai.


Kazin Pyine Ralhrang Sakhan GE-PDF Nih Drone Hmang In Kah Hna - Khuaruah Har News\nKazin pyine ah um mi ralhrang sakhan pakhat cu Golden Eagle-PDF nih drone he an kah hna nak video hmuh cu lung a hmui bak ko. 2021 december 17 in 24 tiang ah khan Laykawh-ke ah ralhrang sakhan cu drone in bomb an rak kah bal cang.\n2021 December 25 zawngah Tawh-paw-U an tihmi ralhrang sakhan cu drone hmang in bomb an rak thlak fawn. Cun 2022 january 10/11/12 ah khan ralhrang sakhan cu drone he bomb an rak thlak tiah Khit Thit Media nih a langhter.\nCaan rau lo teah Hakha/ Thantlang PDF hna zawng nih biatak tein ralhrang pawl cu drone hmang in an tthuat khawh ve cang hna lai. India ram New Delhi ah drone a rak cawgmi kan pasal ttha hna an training an nin lim ve cang.\nGolden Eagle-PDF phu hna cu kawlram chung um mipi cungah ningzanglo taktak in a cawlcang mi ralhrang dohnak lei ah biatak tein a cawlcang mi phu an si. A tang ah hin tuni ah ralhrang sakhan drone hmang in bomb an thlak lio nak video ka thil chih rak zoh ve.


Mipi thong renglo nih kan hmai i hriamnaam aa kenmi pawl (kanmah minung) an hnulei in a herhnak ah kan bawmh hna. – Hakha Cherry\nWe lose, but they do not win! Suimilam pahnih tluk kan lu cungah meithal kuan pawl an zuang thluahmah, kan iphennak thingkung le motorcycle hna zong nih an celh lo, an beu dih ve. (Zam Cin Mang timi FB Account nih cun “Over 1000 gunshots” tiah a tial, meithal thawng pawl a umnak hmun in bawlpen he aa chinchiah tawkah).\nMinung thazaang in tei ko hmanhsehlaw hriamnaam thazaang in cun kan tei lo. Nain, a kan tei ve hrimhrim lo kanmah tu nih kan tei deuh hna. Mah cucu tuchun/tuzanlei i a cang taktakmi kan thil tonmi a si!Credit-Za Bawi Thawng


Jesuh Chuahkehnak kong Matthai le Luka Ṭialmi cu Zeicah aa Dan?\nJesuh i a nunnak a thawklei kong Matthai le Luka nih an ṭialmi cu zeicah aa lawh lo?\nJesuh chuahnak le a thawklei a nunning kong Matthai ṭialmi le Luka ṭialmi aa dannak cu aa lo lomi mi pahnih i an ruahnak le an hmuhtonnak in ṭialmi a si caah a si.\nMatthai nih Josef aa telnak kong kha a hleiin a ṭial. Mary fa a pawi ti a hngalh tikah Josef nih a lehrulhning, a mang ah vancungmi nih thil sining kong a chimhning le mah lamhruainak kha Josef nih a zulhning hna kha a langhter. (Matt. 1:19-25) Vancungmi nih Josef a mang ah an chungkhar ningin Izipt ram ah tlik dingin ralrin a pekmi hna le mah ningin an tuahnak kong kha a langhter. Cun Israel ram ah kir ṭhan dingin Josef a mang ah vancungmi nih a chimh ṭhannak kong le Nazareth khua ah an chungkhar ningin an kir ṭhannak kong zong a ṭial. (Matt. 2:13, 14, 19-23) Matthai Thawngṭha cauk a thawklei dal pahnih ah Matthai nih Josef min kha voiriat a langhter nain Mary min tu cu voili lawng a langhter.\nAsinain Luka nih cun Mary kong kha a hleiin a ṭial. Mary sinah Gabriel a langhnak kong, a rualchan Elizabeth sin a va tlawnnak kong le Jehovah a thangṭhatnak kong hna kha a langhter. (Luka 1:26-56) Jesuh nih hmailei ah a ton hngami harsatnak kong Simeon nih Mary sinah a chimmi zong kha Luka nih a langhter. Cun Jesuh kum 12 a si lioah an chungkhar ningin biakinn ah an kalnak kong zong a langhter. Mah kong a ṭial tikah Josef chimmi bia kha si loin Mary chimmi bia tu kha a langhter, cun mah thil sining cu Mary caah sullam a ngei tuk ti zongin a ti. (Luka 2:19, 34, 35, 48, 51) Luka Thawngṭha cauk i a hmasalei dal pahnih ah Luka nih Mary min kha voi 12 a langhter i Josef min tu cu voi 3 lawng a langhter. Cucaah Matthai nih Josef kong kha tam deuh in a langhter i Luka nih Mary kong kha tam deuh in a langhter.\nJesuh chuahkehnak kong an ṭialmi kong aa dang. Matthai nih Josef chuahkehnak kha a langhter, cun Jesuh cu Josef cawmmi fa a si caah Jesuh cu phung ningin David hrinsor a si ti kha a fianter. Zeicah? Josef cu Siangpahrang David fapa, Solomon tefa pakhat a si. (Matt. 1:6, 16) Asinain Luka nih cun Mary chuahkehnak kha a langhter i Jesuh cu “minung lei in” David hrinsor a si ti kha a langhter. (Rom 1:3) Zeicah? Mary cu Siangpahrang David fapa, Nathan tefa a si. (Luka 3:31) Luka nih Mary kha Heli fanu in zeicah a langhter lo? Pa chungkhar lei lawng hi phung ningin a lutmi a si caah a si. Cucaah Luka nih Josef kha Heli fapa tiah a ti tikah Heli i a fanu va a si kha mi nih an hngalh ko.—Luka 3:23.\nMatthai le Luka ṭialmi chuahkehnak cazin kan zohnak tikah Jesuh cu Biakammi Messiah a si ti kha fiang tein a lang. Jesuh cu Siangpahrang David tefa a si kha a fian tuk caah Farasi le Sadusi mi nih an rak al kho lo. Matthai le Luka ṭialmi Jesuh chuahkehnak cazin nih kan zumhnak kha a fehter chin i Pathian biakam vialte a tling hrimhrim lai ti kha a kan zumhter chin.


US Ramchung Ngunkhuai Pek Nak Kongah Trump Nih Order Achuak Mi Democrauic Pawl Nih An Duh Loh – Chuncha News\nDemocratic paty cu a luan ciami kum 188 lio, 1828 kum ” ah rak dirhmi a si. President Thomas Jefferson and James Madison’s nih an rak dirhmi party, Democratic-Republican Party ro a cotu zong an si. Sal zuatnak phung a dirkamhtu party an rak si. Chan tiluan dawi a duhmi, thlen a duhmi, zei poah a tluang in a hmu khomi, khrihfa mi hna zumhning le pomning he aa ralkah caan a tam caah liberal party ti zongah auhmi a si. Democratic President Andrew Jackson cu a mindin ah “jackass” tiah an rak auh, mah ruangah Democratic party nih an symbol ah Donkey an hmannak a si. Democratic party nih Donkey sullam cu “smart and brave” tinak a si tiah an langhter.\nDemocratic siseh, Republican party siseh, ngunkhuai pek hi thazaang an pek veve. Asinain zeitindah ngunkhuai kan laak lai timi ah an ruahnak aa dang. Democratic party nih cun mi sifak, thlahlawh tlawmmi kha tlawm deuh in ngunkhuai laak I, mirum deuh poah kha ngunkhuai tam deuh in laak an duh hna. Republican party nih cun thla hlawh a ngeimi, phaisa luhnak a ngeimi poahpoah ngunkhuai laak an duh. Aho poah phaisa an hmuhmi chung in zatuak a tluk cio in pek an duh. President thim tharmi Donald Trump nih Amerian I business a tuahmi poah nih an miakmi chung in ngunkhuai 15% nak tam pek a hau ti lai lo’ tiah a ti.


Nangmah cu kan ngai – Van Arfi Bangin Ceu\nPumsa in kan ti hal hmanh ah, kan tha a uai i, kan thluak tiang cawlcang kho lo in a kan tuah. Zeitluk indah tihal a har cu hi vawlei kan chuah ka in kan theih cia pet mi a si ko. Kan pum hrimhrim nih hin ni (3) tiang lawng ti ding lo in a um kho ti asi. Cu ve bantuk in thlarau lei zong ahhin ti hal a um ve. Zumtu tampi nih kan i ruahnak ahcun, Khrih ka ton hnu ahcun, ka ti hal ti lai loh i, Khrih he nifa tin ka kar hlannak ah ka tthawng peng lai i, thazaang ka ngei peng lai tiah kan i ruah tawn. Jesuh nih le Johan 4:14 ah, “sihmanhsehlaw keimah nih ka pekmi ti a dingmi paoh cu zeitikhmanh ah an ti a hal tthan ti lai lo. Ka pekmi ti cu a chungah zungzal nunnak petu cerhtiphut ah a cang lai,” tiah a ti. Cu ti siah, zeicahdah ka nun ahhin thlarau ti a hal tawn ne?\nKan hngakchiat te in Khrihfa a si mi lawng te kan si cio ko hna le Pathian he kan kar hlan nak ah zeitluk indah a har le zeitluk indah kan i chuih, kan i pah, kan tlau, kan lung a dongh tawn cu pheh thu tha lo te ahopaoh nih kan ton mi lawng te an si pet ko. A caan le bang ahcun kan tlau tuk ah, kan thlarau ti hal zong kan thei ti lo i, ti umnak hmun zong ah kan kir tthan kho ti loh.\nHi chiatserh cia mi vawlei kan nun chung ahhin cun thlarau lei ti hal kan tong le mang ko lai. Khamhnak ka co cang, vancung pennak chung ah ka lut cang le ka thlarau ti hal ti lai loh ti awk a ttha loh. Satan le zumlo tu hna nih Pathian an doh duh tikah, an doh mi cu Pathian sunparnak a langhter mi zumtu a fale hna hi kan si tawn. Vawlei nuamhnak phun zakip le harsatnak phun zakip in an kan ttem tawn i, an kan tlau pi i, hlinglak le so lak ah a kan den i, fahnak hma pu in an kan chiah tak tawn.\nA caan ahcun kar khat tak hmanh karhlan kan huam lo caan a um tawn. Kanmah nih kan ton mi thlarau tihalnak zong hi Jesuh hrimhrim nih a rak ton ve mi an si, Johan 19:28 ahcun, “Ka ti a hal” a ti. Matthew 26:39 ahcun, “Ka Pa, a si khawh ahcun hi hrai hi ka tthialpiak ko. Sihmanhsehlaw keimah duhmi cu sihlah seh, nangmah duhmi tu si koseh,” a ti. Jesuh nih kan sual a phurhmi a rih tuk tik ah, a celh ve ti lo i, kar khat te kar hlan ding hmanh a celh lo caan kha a um ve. Sihmanhsehlaw, Pathian fapa nih cun, u le nau hna nangmah le keimah nih kan tuah khawh lo mi kha a tuah i, kan caah zaa lak in kar a kan hlan piak. Kan mah thazaang le kan mah thil ti khawh nak in khar hlan ding si ti lo i, Amah nih a kan tuahpiak cang mi cung tu lawng ah kan i hngatchan ding kha kan rian ngan bik si cang.\nU le nau hna, hi vawlei na kar hlannak ah thlarau ti hal tong in, hi vawlei thazaang nih dawp in, karhlang kho lo in na um lio caan, Nangmah caah za lak in kar an hlan piak cang tu Jesuh kha i bochan law, amah nih a nung mi cerhtiphut kha an pek lai i, na derthawmnak chung khan a tthawnak in an chuah lai.\n“Sazuk nih rial tidai a ngaih bantukin Maw Pathian nangmah cu kan ngai, Maw a nungmi Pathian, nangmah cu tihal in kan hal; zeitik ah dah na umnak ah ka hun khawh lai i kan biak khawh lai?” (Salm 42:1-2)


Esther cu atla mi thutnak (bottom 3) ah thutter a si; A ruang bik cu – Thechinlungnews\nEsther cu atla mi thutnak (bottom 3) ah thutter a si; A ruang bik cu\nEsther cu ruah lo pi in bottom 3 ah an tthutter, mah bottom 3 ah an thutternak ruang ah mi tampi cu thingphang ngai in an um i, Esther cu atla sual lai tiah an phan, natein, hi hi judge pawl nih an rak tuah cia mi a si. Top 3 hlan poah cu an zaah tein bottom 3 ah an thut dih lai ti kha an rak tuah cia mi a si.\nRihnak sivai ruangah a si lo, Ameirican Idol ruangah theih hngalhmi a si, sihmanhselaw, tuchunni ahcun rihnak sivai ruangah vawlei nih a theih hngalh tthan cang, a tuahsernak ruangah kan theihning cu lungrawk ngaingai a si.\nAmerican Idol zongah a rak i tel tawnmi nu Antonella Barba cu, rihnak sivai a phorhmi 0.9 kilograms tluk rit a simi Fentanyl ruangah kum 4 dengmang thawng tla dingin dantatnak pek a si. (Fentanyl hi sii phunkhat a si, zawtnak cheukhat caah hmanmi le rihnak caah mi tampi nih an hmanmi a si) Virginia federal nawlngeitu pawl nih November 21 i an langhterning ahcun, kum 32 upa Jersey nu hi Federal thonginn-ah kum 3 le thla 9 chung thong tla dingin datnatnak pek asi.\nHibantuk dantatnak an peknak a ruang cu, liamcia July thla-ah khan sem dingin a phorhmi fentanyl (gram 900) cu a kut in tlaih a si caah a si. Fentanyl hi rihnak sivai zongah a tthawng bakmi a si, an chimning ahcun, rihnak sivai a tthawng bakmi Heroin naak in a tthawng deuh tiah an chim.\nAntonella Barba hi Reality show in theih hngalhmi a si, tuchunni ahcun amin zong a thang bak cang. “American Idol” in mi tampi nih an theihnak a ruang bik cu a si, “Fear Factor” zongah khan a rak i tel cang. Micheu nih cun an duh tuk ruangah “American Idol Star” tiah a min tiangin an bunhmi nu a si.\nMi pakhat nih Norfolk ah Fentanyl tampi vun pek a timh timi biathli cu palik nih an theih caah dothlatnak an ngei, an dothlat tikah a ngeitu cu “Americal Idol Star- Antonella Barba a rak si tiah an theih, cucaah, fentanyl rihnak sivai he an tlaih. Los Angeles in a inn a vun phak bakah palik nih an rak tlaih colh. Tuchunni ahcun, thonginn chungah rawl ei dingin dantatnak pek a si caah Reality show in a dinh a hau cang lai.\nBe the first to comment on "Esther cu atla mi thutnak (bottom 3) ah thutter a si; A ruang bik cu"


Lenglei Zohnak Lawng In Mi Zumh Hlah Mi Soisel Hlah – My News\nLenglei Zohnak Lawng In Mi Zumh Hlah Mi Soisel Hlah\nadmin June 18, 2022 Leave a Comment on Lenglei Zohnak Lawng In Mi Zumh Hlah Mi Soisel Hlah\nMi pakhat khat kha lenglei zohnak lawng in Soisel thangchiat ding asi lo. Mi pakhat kha cubak na si ko tiah Biaceih rai asi lo. Dai zirziar an umtu ning pin lei ah, cawnglawmh nak lungthin aum tawn. Lunglawmh hmaipanh tein cawnglawmh nak pinlei ah a zertiam mi thinlung aum tawn ve. Aa dawh lo tuk mi muisam pin lei ah thinlung put aa dawh ngamsam tawn.\nMui dawh Iang nei si buin, lungthin a chia kha tuk mi an si tawn. Thuam thianghlim te he si hman sehlaw, lungthin a thurhnawm tuk mi an um tawn. Thilpuan thurhnawm ko hmanseh law, lungput thiangmi an um. Anka bia thlum te pinlei ah a chiakha tukmi thinlung an um theu. Abia a hrang ko nain, dawtnak zawnruah nak a ngei mi an tampi. A pawrhlawt tuk mi sinak pin lei ah thinlung le thluak ah a fara mi an si tawn ve. Aa pawr hlawt lo I aa auh fwan lo nain, ruahnak le lungthin pical mi an um.\nLenglei in aa nuam mi an lawh ko nain, chung lei in a ṭap ai hram mi an tampi. Pical ngai in khua tuaktan mi an lawh ko nain, an lungthin ram thlichia a tho mi an um. Lenglei in theihthiam ngai in chunglei in lungput ṭhalo an tampi. Dai tein an um I an holh lem lo nain, lungput thiang mi hna an um. An i auh tuk I aa porhlawt tuk ko nain zeihmanh a ngeih lo mi hna an um. Sifah santlaih lo Bantukin tein dai ziziar tein le mi hmaikhah lo bantuk in an um ko nain, a tak ram ah a ropui tuk mi an um ve. Cu caah mi pakhat kha lenglei zohnak lawng in soisel in a mual pho ti hlah.\nMilitary Council-in a mai ralkap pal a kai →\n← Khawsung lak operation nei dingin NUG Northern Regional Command Headquarters-in Commando special force a din


Thidar:Pastor Ngai Kung uico ralhrang nih an thah cang tiah, thawngpang kan theih mi cu lung a fak tuk\nNovember 17, 2021 uk tinmang Uncategorized 0\nNihin kan kawlram dirhmun kan zoh tikah Ralhrang pawl cawlcang nak le mipi cung tuahsernak hi philh kho lomi tuanbia chiah taktak asi ko. Pathian nih chihti a thuhmi kan Pastor te hman an nunnak zuasianh hna loin akan thahpiak mi hna hi cu lung a fak tuk hringhran.\nChin ramkulh, Matupi peng Ngalai khuami Pastor Ngai Kung cu ralhrang nih September 23 ah an rak tlaih i, amah he an rak tlaihmi hna mino cu an thlah cang hna nain Pastor Ngai Kung cu ralhrang nih an thah tiah theih asi.\nA tu bantuk in Pastor Ngai Kung cu uico ralhrang pawl nih an thah cang tiah, thawngpang an thanh mi kan hmuh tikah a thar in kan lungthin fahnak a zual chin. Pastor Ngai Kung nih a tantak mi chungkhar, cinlarualchan vialte hna le Member vialte kan biak Pathian tunih nan tuarfahnak hi inhnem cio hram ko hna seh. Credit:The Fedaral Times\nRelchap> Civil Engineering (BE) in Degree a la cangmi Hmandaw khuami Salai Cung Chin Thang cu nihin chun ah Kalay sizung ah a nunnak a liammi a pu ruak khua lei a tlunpinak lampi, Kapany hlei pawng Check Point ah SAC ralhrang nih an tlaih, tiah thawng kan theih.\nKhuami pakhat nih, “A pu ruak a phormi motor hmai ah anih hi motorcycle in a kal. Hmandaw phak hlan Kapany hlei pawng Check Point ah PDF he pehtlaihnak a ngei lai tiah lunghrinh in ralkap nih an tlaih,” tiah a chim. Salai Cung Chin Thang an tlaih lio a hmutu khuami pakhat nih, “An tlaih i an velhnak thawngpang hi lamhlatpi hmanh in kan theih. An thlah tiang kan hngah lai kan ti nain ralkap bawi pakhat nih hngak hlah u. Nan caan lam a paam.\nKan checkhlat dih in kan thlah ko lai a kan ti. Salai Cung Chin Sang i a Hmatpungttin (ID) le tangka bawm a kan pek i a kan kalter,” tiah a chim. Salai Cung Chin Thang hi atulio hriamtlaih cawlcanghnak zong aa tel lomi a si i, khua ah chungkhar he a ummi a si. A pu ruak tu cu inn ah a phan cang nain amah belte atu tiang inn a hlam rih lo, tiah khuami hna nih an chim.


A poi tuk cang ee!! chin ram chungah sibawi (Doctor) pawl an mual pho bak ko cang ruah?\nKhoi Hme Chin Mi Doctor Nan Um Viar, Pastor te Nih An Rian Lo An Tuah Cang Hih>> A tu lio zawtnK kong ah Pastor rumro nih zawtnak kong kha mirang holh a thiam nih an van leh le mah cu live in chimhfianhnak an kan ngeih. Mah kha a tu cu a caan a si loh, a theih bak mi si lei a cawng mi Chin Mi ah Doctor a thong leng minung pawl khoi hme nan um. Van kan chim u ca a caan a si hih.\nKan miphun tiang in kan ci a mit kho mi zawtnak dawh a si cuh. Ramleng in a rak tlung mi Chin mi sin in dawh thihnak mangtam an kan phurh thluahmah hi awh!. Na chungkhar , na miphun na ven him a si lai. Chin mi chung in ca a tial pah mi luklak thlah mi lawng a za loh. Si lei ah thiam sangbik tiang a phan mi nih kan hrilh fiah uh.\nNan zaangzel hlah seh. Holh theih lo, pumhnak kong, zumhnak kong ah buai hlah usih, a tu thihnak pultlangrai kong ah Chin mi si lei thiamnak a cawng mi nih kan chim tuah uh. Nanmah nih nan chim lo caah Kan pastor te tu online ah an buai khim Vawleicung mipi himnak ding caah nangmah kha na biapi tuk hih. Kai lawm. Tlerlung Thlaceu Chung: Melbourne\nRamkulh Cozah nih Chinram chung COVID-19 i runvennak ca ah peng kua chung sing 20 cio bawmnak pek timh>>>Chin Ramkulh Cozah nih Chinram peng kua chung COVID-19 i runvennak ca ah tiin Myanmar tangka sing 20 bawmhnak a pek lai tiah Minister Pu Pau Lun Min Thang sin kan theih.\n“Chin Ramkulh i peng kua chung ah COVID-19 i runvennak ca ah tiin Ramkulh Cozah nih sing 20 cio pek ding in biachah nak kan ngei. Hi tangka hi Peng kip i cozah he pehtlai in runvennak committee a dir mi sin ah kan pek hna lai. Cun, hi tangka hi Ramkomh cozah nih COVID-19 ca ah 1Billion Budget an kan pek mi chung si loin kanmah Chin Ramkulh cozah tangka sing 1000 chung in kan pek mi hna a si,” tiah a chim.\nCOVID-19 in kan i runven, kan i khamh khawh nakhnga ca ah tiin a peng in siseh, a khua in siseh, zatlang bu in siseh, mino lei in siseh Committee dir cio a si. 2020 April 1 tiang ah COVID-19 in Myanmar ram chung ah a thi mi minung 1, zawtnak hrik a ngei mi minung 15 an si cang tiah kan theih.\nCun, Ramkulh Ngandamnak Zung Lutlai Dr. Aung Ngwe San nih “Committee hi Cozah lei lawng si loin khuachung mino siseh, zatlang bu in siseh dir kho ulaw ti ka duh. A ruang cu kanmah Cozah lei nih cun khuachung ahhin kan i choklet tuk kho lo i, thil sining hi kan thei thlu kho lo. Committee nan dir tik zong ah Cozah he pehtlaihnak hi tuah kho zungzal uhlaw a tha. Kan i bawm cio hna lai, kan tuanti hna lai,” tiah a chimchap.\nBe the first to comment on "A poi tuk cang ee!! chin ram chungah sibawi (Doctor) pawl an mual pho bak ko cang ruah?"


By:Salai Lairam Thang’USA court nih Trump kong an chim cang. – Lai Lungrawn Post\nPresident Donald Trump nih a biakam bantuk tein election lai te ah khrihfa zumhnak a dirkamhtu, Amy Coney Barret cu Supreme Court Justice ah a thim i, senate nih an fehter hnu ah Supreme court ah riantuan a thawk colh. Riantuan a thawk tlawmpal ah Supreme Court an biachahnak cu a khupthal a leh colh ko. Covid-19 ruangah khrihfa biakinn tampi khar a si. A cheu khrihfa biakinn ah milu rikhiah in pumhnak onh a si. Asinain night club, bar, zudawr, Naked club le casino tampi onmi a um thiamthiam. Liberal pawl caah cun Covid-19 hi khrihfa pawl renghnak caah caan tha le hriamnam tha bik ah a rak hmangmi zong an um ve lai tiah ka ruah. US state vialte lak ah a Liberal bikmi state cu California le New York state an si.\nPresident Donald Trump nih Conservative Judge Amy Coney Barrett Supreme Court i a chiah hlan ah khan, California le Nevada state i a ummi Church cheukhat cu biakinn ah pumhnak nawl an onh hna lo caah tazacuainak a chuak i biaceih ding in Supreme Court an phan. Supreme Court ah an bia an ceih piak hna i, Supreme Court Chief justice John Robert nih Liberal lei i vote a thlak caah khrihfa pawl cu vote 5-4 in an sung i an biakinn an khar ter hna. Asinain President Donald Trump nih khrihfa dirkamhtu, Amy Coney Barrett Supreme Court i a chiah hnu ah New York state ramukbawi, Governor Cuomo nih khrihfa biakinn cheukhat cu minung 10-25 tiang lawng pumhnak nawl a pek hna caah khrihfa cheukhat an lungtling lo i tazacuainak a chuak i, Supreme Court an phan.\nNovember 26 ah khan Supreme Court nih biaceihnak cu an tuah i, 5-4 in khrifa pawl cu teinak an pek hna. Mah teinak an co khawhmi cu Amy Barrett ruangah a si ti fiang tein a lang. Amy Coney Barrett Supreme Court a phak hlan i bia an rak chiahmi cu a thar in a khupthal an leh than. Cucaah Supreme Court ah khrihfa a dirkamhtu Conservative an tam deuh cang caah khrihfa hna zalonnak caah thinphan tuk ding a si ti lo. President thimnak tuah hlan deuh ah Supreme Court i khrihfa a dirkamhtu Amy Coney Barrett nih thutdan a comi hi Pathian khuakhan a si tiah ka zumh. President Donald Trump cu khrihfa hna a dirkamh bikmi, US President pakhat in tuanbia ah a tang zungzal dingmi a si. Ref:Salailairamthang\nRelchap a duh mi caah:President Trump nih a lungtlin lonak States ah Vote rel thannak a tuah ter hna. Georgia State ah Vote rel thannak a tuahter hna i; Joe Biden nih teinak a hmuh than. President Trump nih Wisconsin State zong Vote rel than dingin ati hna. Nain, Vote relnak tuah asi rih loh.\nPresident Trump nih Vote rel thannak a tuahnak ruang a phuan.Vote rel thannak hi Election Commission palhnak kawl asi loh. Vote pek awk asi mi hna Vote kawl asi/ A hmanmi Vote kawl asi” tiin Trump nih Twitter in a langhter. Wisconsin State ah a hmanmi Vote tampi ka hmuh cang ti zong a chim.Wisconsin State Vote rel thannak kong cu December 1 ah aa fiang lai ti zong a chim chap.\nRelchap ko:America cu vawleicung ah a zalen (freedom) bikmi ram asi. Innchungkhar hrit-hruainak kongah na daithlaan ii, chawva le rian kha abiapi tuk ah na chiah sual ahcun, chungkhar ah nu le va, fanu le fapa he, i thlau viar a fawi taktakmi ram asi.\nUS ah Laimi kan umnak a sau rih lo. Nizan nai lawng asi rih nain: chungkhar ah nu le va, pa le fa, nu le fa — ai thlaumi an um pah ngai cang. Thlau kan ti tikah, a minung in tlau khi asi lo; an thinlungput a rawk tukmi le an nun ziaza a rawk tukmi kha, chim duhmi asi. A zalen bikmi US ram ahhin, kan innchungkhar cio kan i vem thiam ngaingai a hau.Hmangthlak hi ka rak tar sawhsawh mi asi hlei ah’Pathian bia ah lut cang hna u sihlaw tizong sawmh kan duh hna.\nThawngdang:President Trump nih sunghkhan a duh rih lo. A nun chungah Biden nih a ka tei ti hi chim aa tim lo ti a fiang. President an i cuh tikah November 3 zan khin cun result a fiang cang.A sungmi nih a teitu kha phone an chonh i ka sung. Na ka tei caah kan lawmh pi. Kan hruai tiah a ti tawn. Asinain Trump le Biden zawn ahcun aa phun dang. Result zong November 3 zan ah a chuak kho lo; vote thlakning a hmaan lo tuk caah Trump zong sungh a khaang kho lo. Na ka tei ti zong a chim duh lo; conglawmh bia zong a chim duh lo. Sau ngai a rauh hnu state zeimawzat nih Biden tei in fehternak an vun tuah thluahmah cang ca le hruaitu thlennak le Inn Raang chuah le luhnak caan a naih chin lengmang cang caah mipi le ram zawnruah ah Trump nih a kianh.


Good News Bak : Mindat Ah Rallokap Minung 200 Nak Tam An Thi Cang – Buanchukcho\nMindat ah Ralhrang Ralkap 200 Tluk an Thi Cang. Mindat CDF Hruaitupa Biachim: “14 May 2021, ah SAC ralkap pawl cu motor pa 6 in an rak kai. Motor pakhat ah SAC ralkap minung 20 tluk an i cit lai. An zapi minung 120 an si lai dah! Kan kah hna i, minung 12 long a zam khomi an si”.\n* 14 May 2021,ah CDF Mindat nih SAC ralkap minung 108 an kah that hna i Meithaltha tampi an lak khawh pingah motor pa 6 an khanh piak dih hna. * Mindat CDF le SAC ralkap 18-22 April 2021 tiang i kahnak ah SAC ralkap minung 35 tluk an thi tiah thawng theih a si.\n* 6 June 2021 Mindat CDF le SAC ralkap i kahnak ah SAC ralkap minung 50 tluk an kah that rih hna tiah theih a si rih. A pikpak in an kah mi hna he cun, SAC ralkap minung a thimi 200 tluk cu a si cang lai dah! Lawmh a um ngaimi pakhat cu Meithal tampi an lak khawh caah Lai Meithal tein, a hramthawk hna hmanh sehlaw, a tu ahcun SAC ralkap an i tlaihmi an Meithal thatha cu CDF Mindat ta ah a cang i Meithal tha in an kah kho ve cang hna.\nSAC ralkap nih vawlei tang ralkap (Ground Forces) in an tei kho ti hna lo caah vanlawng ralkap (Air-force) an hman chih nain an tei kho thimthiam hna lo. Mindat CDF paraltha pawl an thawngpang cu vawleicung ki 4 a cul. CDF Mindat paraltha pawl Pathian nih umpi zungzal ko hna seh! Note: The Chin Light nih an rak tial mi a si.


A Dikmi Biakhiahnak\nOctober 25, 2017 David Ceu 0\nA Dikmi Biakhiahnak Vawlei cungah mifim le hruaitu min ngei tampi hna hi a dikmi biakhiahnak a tuahmi khi ansi. A dikmi biakhiahnak hi zapi zaran nih kan tuahkho tawnlo. A theiko buin a tuahduh [Rel Chap]\nNingzah Pan Le Zah Hngallo\nNingzah Pan Le Zah Hngallo Minung kan sinak ah hi ka tlangtaar hi kan tonmi asi. Micheu cu ningzah pangtuk lehpek kan um i, zeithil paoh ah palhnak kan ngeihlo buin mi mithmai a dello [Rel Chap]\nA Tlingmi Ngaihthiamnak\nOctober 24, 2017 David Ceu 0\nA Tlingmi Ngaihthiamnak Africa ah Pathian rian a ttuanmi Desmond Tutu nih “Ngaihthiamnak lo cun hmailei a umlo” (No Future Without Forgiveness ) tiah a rak chim. Biatlang tawite asi nain sullam thuukpi a ngeimi [Rel Chap]\nHneek Hi Kehkuainak Asi\nOctober 23, 2017 David Ceu 0\nHneek ( kaphnih in cuanh tthannak) Caan kan ngeihmi le kan taksa thazaang nih a tlinhdeuhlomi rian kan ttuan tik le thilrit kan phurh, kan cawi tik ah kan i hneek tawn. Mithi Pa Mawng [Rel Chap]\nOctober 20, 2017 David Ceu 0\nHMUHNING Minung pakhat hi adang minung ve nih minung hmuh in a hmuhlo tik ah thil buai ngai asi i, buainak a chuak. Minung cu minung asi ko nain minung hmuhning le minung hawi bantuk [Rel Chap]\nTOIDOR NUN HI A MAN SUNG TUK HRINGHRAN\nOctober 19, 2017 mark 0\nAfrica ramah Missionary a rak tuan mi David Living Stone nih a rak chim mi cu, zumtu caah a biapi mi thil cu, pakhat nakah toidornak, pahnih nakah toidornak, pathum nakah toidor nak a si [Rel Chap]\nOctober 16, 2017 David Ceu 0\nHMUAL Minung hi kan thazaang a tthawn le tthawnlo cu kan cawlcangh le hmual kan hmanmi ahhin a lang. A hmual a faak a diin timi hi kan tuahmi thil zoh in chimkhawh le theihkhawh [Rel Chap]\nTangka/Phaisa Minung nih nifatin kan khuasaknak ah kan herhmi le kan hmanmi cu tangka, phaisa asi. Cucaah tangka a duhlo le a kawlhawl huamlo cu kan um lailo. Ramleng kan chuah le rianhar kan ttuannak [Rel Chap]\nCITE NA SI TAKTAK MAW\nOctober 14, 2017 mark 0\nBawi Jesuh nunnak kan zoh tikah hin a nunning cu midang ca i nun a si ti cu a fiang tuk mi a si. Mi fapa hmanh hi riantuan piakmi si awkah ka rat tung [Rel Chap]\nMalaysia in Kawlram ah Phone Tangka Rawn Piak Ning\nOctober 9, 2017 Philip 0\nMalaysia ram ummi nih ASEAN vial telh in ram 12 ah phone tangka rawnpiak khawh dih asi ko. A har lo a fawi taktak, zoh hmanh. Step 1: *118*3*3# kha hmeh piak. Mah ti na [Rel Chap]\nInn Chung Vaampang Taarmi Lawng Cun A Zalo.\nOctober 7, 2017 David Ceu 0\nInn Chung Vaampang Taarmi Lawng Cun A Zalo. Hlanchan kan nulapa chan ah inn vaampang cu salu khat ko a rak i taar. Cucu sakah thiam, sakap tam ansi nak kha an i phozaarnak a [Rel Chap]\nAN THIL ZUAR LAW VAINAM I CAWK UH\nOctober 6, 2017 mark 0\nBible ah hin vainam kong hi tampi a um ve ko. Bible cahlun chan ah cun vainam hi ral tuk nak, ah an hman. A si nain Bible cathar chan ah cun Bible cahlun chan [Rel Chap]\nOctober 5, 2017 David Ceu 0\nLihraang A Hraang\nLihraang A Hraang Laimi hi tuandeuh ah khan cun mifel, miding, zumhawktlak ansi tiah miphun dang nih thangtthatmi kan rak si. Atu teh! zeidah kan lawhcang hi, kanlo ko cang lo maw? Nihin kan Lairam [Rel Chap]\nNunlio Ah I Daw Usih ( Part – 1)\nOctober 1, 2017 David Ceu 0\nNunlio Ah I Daw Usih ( Part – 1) Laimi hi nunlio ahcun dawtnak lei kongkau ahhin kan koktlong ngai i, thih nikhua ahcun ai daw hlei cuangmi kanlo. Minung nih mithi hi dawttuk ko [Rel Chap]


Vawleicung Cauk Lak Ah An Cawk Tam Bikmi Cauk Asi Te Lai. 24hr Bak Ah Minung 890000 Nih An Cawk Manh – Chuncha News\nPresident hlun Barack Obama cauk thar “A Promised Land” cu an chuah ni khatnak ni sml. 24 chung ah uk 890000 an zuar khawh caah USA president pumpak kong tialmi cauk hna lakah zuar khawh bik ah aa chuah lai ti a hun fiang tiah The Guardian nih a ttial. Mah uk 890000 hi USA le Canada i an zuarmi lawng a si. 2018 i Michelle Obama cauk “Becoming” ni khat chung ah uk 725000 an zuar khawhmi lawng nih a tluk deng ti a si.\nMah cauk cu Obama nih President thimnak i a luh thawk in president a ttuan chung a hmuhton le amah kong a ttialmi a si. Uk khatnak lawng a si i mah ahhin President a caan (term) khatnak a ttuan lio kong a tamdeuh, i uk hnihnak tu cu zeitik a chuah lai theih a si rih lo. Penguin Random House he hnatlaknak an ngei i an nu Michelle Obama he an kong cauk chuah ding ah USD 60 million man min an thut.\nBill Clinton “My Life” kha North America ah uk 400000 hi ni khat chung ah an rak zuar khawh i George W Bush “Decision Points” kha uk 220000 an rak zuar ve i atu tiang 3.5 million an zuar. Vawleicung i caan tawite chung ah zuar khawh bikmi cauk cu JK Rowling tialmi Harry Potter a hnubik cauk kha a si le suimilam 24 chung ah 8million an manh.Laimi zong nih cahmai 746 hrawng simi “A Promised Land” hi rel a phu ngai ding a si tiah a cawtu zong an tamngai Laimi milu tuak ah..Foto: Business Insider